
Obstruccion a stroba fluho 
di awa cu a inunda hospital 


SOGA, e fundacion cu a percura 
pa financiamento di e proyecto di 
renobacion y ampliacion dr. Hora- 
cio Oduber Hospital, finalmente 
a yama un conferencia di prensa. 
Despues cu gerencia di hospital a 
dal grito di desesperacion cu e in- 
undacion di diabierna madruga, y a 
cuminsa cu menasa di demanda, a 
bin bisa cu e problema di diabierna 
ta debi na falta di mantencion. 
Presidente di SOGA John Hodgson 
den e conferencia di prensa a lesa 
un comunicado den cual nan ta bisa 
di a tuma nota di declaracion di di- 
rector di hospital, Ezzard Cilie, y 
tambe esun di Minister di Salubri- 
dad Publico Dangui Oduber. 
“Durante e ultimo dianan a circula 
hopi comunicado den media tocante 
SOGA riba e proyecto di expan- 
sion y renobacion di hospital cu no 
ta cuadra cu realidad. Te cu awo 
a prefera di abstene di reacciona 
mucho den media. Aworaki a dicidi 
pa reacciona riba specificamente 
dos punto. 

E puntonan ta e incidente di awa cu 
a drenta e departamento di SEH y 
e ponencia di falta di cama pa pash- 
ent. Pa loke ta e prome punto el a 
laga e splicacion den man di Project 
manager di SOGA, Michael Habibe. 
E1 a splica cu diabierna marduga pa 
2.15 a haya yamada for di hospital 
cu tabata tin awa den e departa- 
mento di emergencia. Como SOGA 
y hospital, tin un protocol di man- 
tencion di tur e facilidadnan cu ta 
andando y e acuerdo ta cu ora tin 
un first response, mester bay via 
e beheerder cu ta Kroon Mainte- 
nance. E yamada mester a bay di- 
rectamente pa nan, pa meld riba e 
situacion, pero esey no a bin aden 
pa nan. Unabes cu nan no a haya 
un response riba esey, ta logico cu 


e otro persona di contacto, cual ta 
Ruben Croes di Hospital, a yama 
Habibe y avisa di e situacion. 

Na e sitio, a constata cu awa tabata 
saliendo for di un di e espacionan di 
kantoor di hospital y a puntra ken 
nan a yama. No a yama Kroon. A 
base di esaki Habibe a yama tur otro 
instancia pa alivia e situacion pa 
loke tabata pasando e momento ey. 
A yama CAS, cu ta un subcontratis- 
ta cu mester a bin wak kico tabata 
pasando. A ripara cu e tabata tin di 
haber cu e fitting caminda cu e awa 
tabata pasa for di eynan. Nan a bin 
despues di mey ora, segun Habibe. 
Den e proceso di esey, a purba di 
saca mayoria di e awa cu tabata 
cayendo den Emergencia. 

Eventualmente CAS a yega na e si- 
tio. Nan a constata cu tabata tin un 
fitting (elleboog) cu a los e momento 
ey, aparentemente lo ta causa pa e 
presion inmenso cu tabata tin den 
e backflow. Nan a logra peg’e y ora 
a haci esaki, e sistema di drenahe a 
funciona como debe ser. 

Di biaha a schakel in diferente otro 
compania pa nan bin consolida tur 
e awa cu a cay den departamento 
di Emergencia. Total Service a bin 
pa vacuum e awa, haci tur e ar- 
eanan afecta limpi. Esey a sosode 
conforme palabra. Pa mas of menos 
2.45 a cuminsa y a logra isola mayo- 
ria di e awa cu a cay den e espacio te 
banda di 4.15. Despues a sigui cu e 
limpiesa di e areanan concerni. 
Awor aki SOGA ta bezig ta wak un 
ke otro. Pero ta asumi cu e sistema 
di Hemelwaterafvoer no ta funcio- 
na como debe ser. Obviamente un 
backflow lo a sosode, pues un ca- 
minda mester tin un verstopping 
cu ta preveni e awa di core manera 
mester ta. 



Esey ta bezig ta investigando awor 
aki. Den e proceso di e incidente 
tambe, a bay na e luga pa wak si 
tabata tin obstruccion cu tabata 
preveni pa awa core. Hospital ta re- 
sponsabel pa mantencion di e area. 

Segun Habibe, tabata tin hopi ont- 
kruid den e sistema. E sushi mes 
tabata evita cu e awa tabata sigui 
core riba e tereno cu ta tuma e 
Hemelwateruitvoer. A haci limpie- 
sa di esey, cual a duna un alivio e 
dia siguiente. 

Diadomingo tambe a yama SOGA 
cu tin un verstopping. Ora cu a bay 
eynan, a constata cu hospital taba- 
ta bezig ta haciendo chekeo riba un 
posibel verstopping di e sistema di 
Hemelwaterafvoer. A base di loke a 
wak, e ta indica cu tabata tin blokeo 
cu a wordo soluciona. 

Dialuna a constata cu tabatin mata 
cu a bay den tuberia cu ta stroba e 
awa di pasa. 

SOGA ta bezig ta wak conhunta- 
mente cu hospital con por mantene 
cu e fluho por sigui y pa no tin nin- 
gun obstruccion riba e resto di e in- 
stalacionnan. A haya otro dañonan 
riba e areanan cu ta renobando. 

Entre otro riba cinco piso door di e 
backflow cu a sosode diabierna mar- 
duga. Kier a yega na nan pa reali- 
sa nan tur, pero te awor aki no tin 
acceso na esey pa por revisa. Kier 
pone atencion riba esaki pa revisa 
e sobra fittingnan y ta spera cu por 
haya acceso pa por haci esey ainda 
pa mira si no tin mas obstruccion.” 

Liderdi oposicion mr Mike Eman: 

Premier Wever-Croes mester renuncm 

Parlamento y Conseho di Reino engaña den forma impertinente 



Premier Wever-Croes (MEP) na un 
manera inaceptabel a viola e regla di 
confiansa (vertrouwensregel) cu tin 
entre un Parlamento y un Gobierno 
dor di troce e berdad na forma intol- 
erabel pa Staten di Aruba y Conseho 
di Reino. No solamente e principionan 
di democracia, pero tambe esnan di un 
estado di derecho ta wordo debilita, li- 
der di AVP Mike Eman ta señala. 

Den nos Staatsregeling ta poni explici- 
tamente cu Gobierno ta ratifica decre- 
tonan gubernamental despues di haya 
aprobacion di Staten of riba peticion di 
Staten. E ultimo aki ta ora Parlamento 
ta amenda un decreto gubernamental. 
Literatura di renombre riba tereno di 
derecho estatal ta splica cu un Minis- 
ter ta liber pa tin problema cu cierto 
amienda. Pero, ora un amienda ta bira 
inaceptabel pa un Minister y asina 
mes e keda aproba den Parlamento, 
esaki ta conduci na un conflicto entre 
Parlamento y e Minister. E regla di 
confiansa ta den problema. 

E Minister en cuestion - of si ta mas 
Minister - henter e Gabinete mester 
baha. 

Den un democracia Parlamentario e 
deseonan di Parlamento ta para na 
prome lugar riba e deseonan di Go- 
bierno. Den un democracia Parlamen- 
tario no tin espacio pa maniobranan di 
Gobierno cu no ta resorta bou control 
Parlamentario. 

Den cuadro di e cambionan di e LAft 
Gabinete Wever-Croes ta duna e im- 
presion comosifuera cu un amienda di 
Staten no ta nada mas cu un conseho y 
cu Gobierno motivando esaki por pon’e 
un banda. Gabinete ta pensa cu sin 
consecuencia constitucional por dicidi 
riba su mes pa no ofrece un decreto 
gubernamental aproba pa Gobernador 
ratifica. 


Ora un Gabinete, bou di e circum- 
stancianan aki, no entrega su retiro 
na Gobernador, esaki no solamente 
ta muestra di un falta di conocimento 
grandi di e principionan basico consti- 
tucional di nos democracia Parlamen- 
tario, pero tambe di un falta di respet 
p’e organo legitimo mas halto di nos 
pais. 

Di acuerdo cu Mike Eman, den un 
sistema democratico cu ta funciona 
bon e Gabinete mester ta consciente 
cu dor di no laga ratifica un decreto 
pa motibo di un diferencia profundo di 
opinion pa loke ta cierto areglo den e 
decreto, e Gabinete ta viola e regla di 
confiansa. 

Aparte di esaki Premier Wever-Croes 
a “misleid” tanto Parlamento como 
Conseho di Reino den forma mahos. 
Prome el a actua di mala fe dor di gaña 
Conseho di Reino dor di no a haci su 
esfuerzo pa logra un sosten di mayoria 
den Parlamento p’e protocol cu e hunto 
cu Hulanda a firma. 

Durante tratamento di e amienda cu 
tabata conflictivo cu e areglo cu taba- 
tin cu Gobierno di Reino, riba un pre- 
gunta categorico di miembro di Staten 
mr.drs. Richard Arends, Premier Wev- 
er-Croes no a conseha Parlamento pa 
vota contra, pero de facto a duna un 
stemadvies positivo p’e amienda. 

Di e forma aki Premier Wever-Croes a 
actua di mala fe, prome dor di misleid 
den forma impertinente Gobierno di 
Reino y despues Parlamento dor di no 
ratifica e landsverordening amenda di 
CAFT, pa cual amienda e mes a duna 
un conseho positivo. 

Mientrastanto e promesanan bashi di 
Wever Croes ta bira mas y mas hopi, 
mientras e y su Gabinete no tin prob- 
lema pa torno n’e fundamentonan 
di nos estado di derecho: Hueznan 
ta wordo malamente difama dor di 
Ministernan of simplemente ignora, 


oponentenan politico, periodistanan 
critico y partnernan social ta wordo 
persigui, intimida y e principionan 
basico ta wordo poni un banda y Gobi- 
erno di Reino ta wordo misleid ki ora 
cu e Gabinete aki kier. Mentiranan ta 
aspectonan cronologico y sistematico 
di Premier Wever-Croes, Mike Eman a 
sigui comenta. 

Lamentablemente e desaroyonan aki 
ta muestra con den un periodo rela- 
tivamente cortico y liher cosnan den 
comunidad ta biniendo abou. Dor di e 
forma con e Gabinete aki ta anda cu 
cierto asuntonan, complica dor di su 
promesanan falso durante campaña, 
Gabinete Wever-Croes ta perde tur 
credibilidad. 

Pa loke ta e misleiding di Parlamento, 
Conseho di Minister di Reino y e pueb- 
lo di Aruba, Wever-Croes mester saca 
su conclusion y baha. 

Ex Premier Eman (AVP) ta corda con 
na mei 2015 su Gabinete a firma un 
protocol cu Gobierno di Reino y ya na 
augustus esaki a haya su base legal 
den un ley y ratifica dor di Gobierno. 

“Nos tabatin nos diferencianan di opin- 
ion cu e gobernantenan Hulandes na 
defensa di e autonomia di Aruba. Pero, 
unabes cu e acuerdonan a wordo cera 
dentro di e cuadranan di nos regimen 
constitucional y Statuut - con dificil 
esaki por tabata - nos a mantene nos 
mes n’e protocolnan firma y palabra- 
cion haci”. 

E mal ehempel aki di engañonan im- 
pertinente di Premier Wever Croes no 
ta refleha loke Aruba ta para p’e y e 
kiebro di e regla di confiansa (vertrou- 
wensregel) no por keda sin consecuen- 
cia. 

Pesey mes e Gobierno aki mester bay 
cas y si esey no sosode e ora un Par- 
lamento cu ta respeta su mes mester 
oblig’e baha, Mike Eman a conclui. 

Aruba ta bay haya training riba 
Cyber Security y Cryptocurrency 



SIMAN PASA diahuebs Minister di Husticia mr. Andin 
Bikker tabata di bishita na capital di Merca Washington 
DC, compaña pa Hefe di Polis sr. Andrew Hoo. 

Minister Bikker ta hopi gradici na Minister Plenipoten- 
ciario sra. Joseline Croes, kende a atende cu e delegacion 
y unda a bishita Department of Justice, DEA y diferente 
otro departamento. 

Durante e reunionnan Minister Bikker a sinti cu tin hopi 
aprecio pa Aruba y tambe nan tin hopi conocemento di e 
isla. Aruba tin un acuerdo cu Merca unda ta coopera riba 
diferente tereno y uno di nan ta criminalidad di cual Merca 
ta habri pa duna asistencia cu training y diferente otro tipo 
di asistencia cu nan sa duna na otro paisnan den Caribe. 



Como un di e puntonan di gobernacion di Ministerio di 
Husticia, Minister Bikker a pone cu kier duna mas con- 
tenido n’e acuerdo aki, mirando cu Merca ta un partner 
grandi di Aruba pa loke ta turismo Mericano, e hecho cu 
nos florin ta mara n’e dolar, e importancia di economia di 
Merca pa Aruba y tambe e Pre-Clearence cu ta un di e po- 
conan den Caribe. 

Den e cuadro ey a reuni riba diferente tema di cooperacion 
cu ta Cyber Security y Cryptocurrency. 

Riba Cyber Security, Minister Bikker a spbca cu actual- 
mente mas hende ta haci uso di nan telefon, tablet of com- 
puter y p’esaki mester duna mas seguridad riba Cyber Se- 
curity. Aña pasa Minister Bikker a institui e institucion 
NCTVI cu tin e tarea pa dedica su mes na seguridad on- 
line cu ta haciendo preparacion pa duna contenido na un 
tratado cu tin riba e tema aki. 

Merca tin hopi experticio riba combatimento di crimen on- 
line y tambe Cryptocurrency. 

Cryptocurrency ta placa digital basa riba blockchain pa 
cual tin bon uzo di nan, pero tambe tin menos bon uzo di 
nan. Tin persona ta recori n’e tipo di placa digital aki, pa 
nan sconde di unda e placa cu nan ta gana ta bin, p.e. placa 
cu ta haya dor di crimen. 

Aruba mester di e experticio riba e tereno aki y Minister 
Bikker a pidi Departement of Justice pa duna Aruba train- 
ing riba e temanan aki y nan a bay di acuerdo cu esaki. 
Pronto Minister Bikker lo duna mas contenido concreto na 
e palabracionnan haci na Washinton DC. 

Hoben a yega cas cu hinca na curpa, e agresor ta conoci 



DIADOMINGO anochi 
den careda di 9’or, Polis a 
bay cu urgencia un adres 
situa na Kibaima.,Eynan 
un persona lo a yega cas 
cu un hinca na su curpa. 
Na yegada di 
autoridadnan a constata 
cu enberad n’e cas un 
hoben a yega cu un hinca. 
E lo a wordo hinca cu 
algo skerpi. 

Mirando cu taun situacion 
serio, agentenan mesora 
a pidi pa Recherche. 
Nomber di un persona 
cu lo a hinca e hoben a 
wordo menciona, pues 
ta mustra cu conoce e 
persona cu a comete e 
acto. 

Polisnan n’e sitio a 
trata di compila mas 
informacion posibel. 
Paramediconan despues 
di a stabilisa e hoben a 
sali direccion Hospital. 


Cazv 


Bericht gunning aanbesteding voor de 
levering van incontinentie en absorptiemateriaal 

aan AZV verzekerden 


Het Uitvoeringsorgaan AZV, gevestigd aan de Rumbastraat 21 te Oranjestad Aruba, is het uitvoerend orgaan 
van het zorgverzekeringsstelsel van Aruba, en biedt aan alle burgers van Aruba een ziektekostenverzeker- 
ing. Het Uitvoeringsorgaan AZV opereert volgens de Landsverordening AZV. Deze landsverordening en de 
bijbehorende landsbesluiten regelen de aanspraken van verzekerden. 

Zo is de verstrekking van incontinentie- en absorptiematerialen nader geregeld in het Landsbesluit Hulp- 
middelen. 

Aanbesteding 

Voor de levering van deze incontinentie en absorptiematerialen aan AZV verzekerden die hiervoor een voorschrift 
van de behandelend arts hebben, is er een aanbesteding (conform de eisen van de"Government Procurement 
Agreement"(GPA/113) van de"WorldTrade Organization") gedaan voor een leverancier van deze materialen.Het 
hoogst geoffreerd daggeldtarief bedroeg 3,81 AWG,- en het laagst geoffreerd daggeldtarief bedroeg 3,60 AWG,-. 

Gunning 

De aanbesteding is op 12 juli 2019 gegund aan de inschrijver Martijn Trading Company N.V., gevestigd aan de 
Italiéstraat 1 te Oranjestad Aruba.Dit op basis van vooraf gestelde criteria op het gebied van assortiment, mate- 
rialen en dienstverlening. 

MartijnTrading Company N.V.verstrekt incontinentie en absorptiematerialen aan AZV verze 
uit een assortiment die in ieder geval bestaat uit; inleggers, netbroekjes, broekjes (pants), 
slips, bedbeschermende onderleggers, en anale tampons. 

Uitvoeringsorgaan AZV \ Rumbastraat21 ,OranjestadAruba \ www.azv.aw 

Proyecto piloto di 
Leerorkest a start 
sali na Colegio 
Laura Wernet 




DESPUES cu Minister di Husticia mr. Andin Bikker como tambe 
Minister di Enseñansa sr. Rudy Lampe a firma un MOU cu Leerorkest 
Amsterdam un par di luna pasa ayera e proyecto piloto a start sali. 

E les di canto a cuminsa na Colegio Laura Wernet na Cadushi Largo 
Santa Cruz cu docente Mayra Kock Garrido. Esaki t’e prome parti di e 
proyecto cu ta encera lesnan di canto na 4 scol. 

E otro scolnan ta Colegio Santa Anna cu ta inicia awe diamars pa 8’or 
di mainta cu docente Tica Giel, Princes Amalia ta diaranzon cu docente 
Jaderick Croes y diahuebs na Paulus School cu docente Jane Lannoy 
de Cuba. 

E proyecto piloto di lesnan di canto ta cana durante e aña escolar 
2019/2020 y lo wordo extende cu lesnan di instrumentonan di orkesta 
den un segundo fase na comienso di 2020. 

Leerorkest ta enfoca pa trece muchanan hunto pa medio di musica siña 
traha cu otro, scucha otro y desaroyanan capacidad p’asina lanta den 
un ambiente positivo. 

E concepto di Leerorkest ta special pa mayornan cu no tin espacio fi- 
nanciero pa laga nan yiu sigui un les di canto of toca un instrumento. 

E lesnan ta ser duna despues di scol. E lesnan aki por ta un empuhe p’e 
muchanan cu despues por bira un profesion pa nan. Minister Bikker a 
bisa di ta hopi gradici na Creador cu e por a experencia den un rato di 
ora e prome grupo piloto di e muchanan a siña un cantica. 

Aruba ta un isla bendiciona cu tin hopi talento. 

Minister Bikker a gradici tur maestro cu ta participa n’e proyecto aki 
unda 4 scol ta participa n’e proyecto piloto. 

E siman aki sr. de Souza di Leerorkest Amsterdam ta na Aruba pa 
papia mas riba e dimension di e instrumentonan. Den e concepto aki 
Reina Maxima ta protector di e iniciativa den Reino Hulandes. 
Minister Bikker ta hopi orguyoso di e iniciativa aki y tambe na cada 
uno cu ta duna un granito di arena na dje. Pa loke t’e subsidio di e 
proyecto, den cada hurisdiccion Hulanda, Corsou y Aruba tambe, Min- 
isterio di Husticia ta subsidia parti di e gastonan cu tin cu e proyecto no 
obstante e reto presupuestario, pero lo traha espacio p’esaki. 

Dr. Jaime Falconi na dirigentenan di MEP 

Choose your battles wisely y e timing mester ta bon 

No busca un confrontacion, pa despues mester baha cabez 


RIBA su facebook, nos a tuma nota di un ar- 
ticulo interesante di dr. Jaime Falconi, y cu su 
permiso, nos lo kier comparti cu nos lectornan. 
Dr. Jiame Falconi ta cuminsa na bisa cu den po- 
litica mescos cu den bida real tin diferente regla 
cu nos mester atene na dje. 

Un di nan ta “Choose your battles wisely” y na 
di dos lugar “timing”, sa ki ora y con pa cuminsa 
cu un confrontacion. 

Na Aruba Parlamento a tuma un decision pa 
cambia e sistema con supervision financiero ta 
wordo ehecuta. A resulta cu e cambio di LAft y 
amienda aproba pa Parlamento cu sosten tambe 
di Prome-Minister, a keda elimina bou menasa 
di Gobierno di Reino. 

Durante y despues di e debate y hasta te ainda 
diahuebs ultimo den un medio local, a argumen- 
ta motibonan pa no acepta chantahe di Hulanda 
y cu lo bay mas leu (Merca) pa defende interes di 
Aruba. Un confrontacion pues total. E motibo pa 
busca confrontacion tabata robes. 

Den pasado MEP no a opone e hecho cu a in- 
troduci supervision financiero dor di Hulanda y 
a hasta exigi intervencion Hulandes ora a pre- 
senta su raport: “Feestvierend ten ondergaan”. 
Por ta cu e pensamento e tempo ey lo tabata ta 
despues, cu MEP den Gobierno, lo por logra kita 
e supervision. A resulta cu Hulanda a haya mas 
grip riba nos isla y a cuminsa “draai de duim- 
schroeven aan” of na bon ingles “squeeze” nos 
aun mas. Awor cu Gobierno ta wordo confronta 
cu un situacion na unda e no tin suficiente es- 
pacio pa manouvra y ehecuta su plan di gober- 
nacion, pasobra e exigencianan palabra cu Hu- 
landa no ta brinda nan e oportunidad ey, parce 
cu a dicidi di protesta. 

E prome cu a haci esaki tabata e Minister di Fi- 
nansa, pero ya cu esaki no a logra su obhetivo, 
parce a manda Parlamento cuminsa cu un con- 
frontacion. 

“E1 tiro le salio por la culata”. 

Hulanda a menasa y Gobierno di Aruba mester 
a doblega y laga Parlamento cay. Pa salba cara e 
lider di fraccion di MEP, Rocco Tjon ta cuminsa 


pa duna Mike Eman culpa cu a 
hinca nos den e crisis constitucio- 
nal aki cu firmamento di e proto- 
col na 2015. 

Despues ta trata na splica cu 
aki ta trata di un “pyrrusover- 
winning” di parti di Gobierno di 
Reino, loke ta encera cu no tin 
vencedor y mas bien tur partido 
lo a perde. 

E realidad ta cu a scoge un bataya 
robes y na un momento inadecua- 
do. Aruba mester di Hulanda pa 
salbaguardia su posicion finan- 
ciero delicado y Hulanda no kier 
wordo culpa mas pa a permiti e 
desaster financiero di e Gobierno 
anterior y vooral no lo permiti cu 
e mes lo mester bay cubri e gas- 
tonan si encaso nos mes no por. 



Segun re. Jaime Falconi e tin e 
impresion cu Parlamenationan 
di coalicion a wordo “voor de 
leeuwen gegooid” y awor a logra 
cu e poder Hulandes a aumenta 
aun mas. 

Raymond Knops a declara cu 
a duna Aruba tempo pa bin cu 
proposicion nobo na october 
SINO FONO. 


INTERUPCION 

/ X DI CORIENTE 


En conexion cu trabaonan necesario, coriente lo wordo interumpi den 
vecindario di: 


• Brazil un parti 

• Rooi Master un parti 

• Weg Seroe Blanco 

• Palisiaweg un parti 


• Seroe Preto un parti 

• Butucu 

• Kiviti 

• Weverstraat un parti 


Diahuebs 26 di september, 2019 

FOR Dl 8:00 AM PA 3:00 PM 


f 




Elmarta pidi disculpa pa e inconveniencia cu e interupcion aki por causa. 


Danki pa e comprension 


523 71001 customerservice@elmar.aw 


ELMAR 

Redefining Energy 

En conexion cu brinda conseho na Parlamento pa proteha nos gremio: 

Ley nobo di Serlimar lo afecta KvK su registro di negoshi 



DIAHUEBS 19 di september ultimo, Directiva di 
Camara di Comercio y Industria di Amba (KvK) a 
tene un reunion cu miembronan di comision di Staten 
encarga cu finansa, asunto economico y organización 
gubemamental (Statencommissie Financien, 
Economische Zaken en Overheidsorganisatie). 

Den e reunion a elabora riba diferente punto 
cu KvK a trece dilanti encuanto e concepto di 
e Landsverordening di Serlimar y maneho di 
desperdicio. 

KvK a expresa n’e miembronan di Parlamento 
presente su preocupacion, pregunta y sugerencianan 
riba e wetsontwerp aki. 

E reunion tabata fructifero caminda por a papia habri 
riba e tema y KvK ta gradici e comision p’e reunion. 

Den e reunion KvK a trece varios punto dilanti y 
alabes a substancia esakinan cu sphcacion extenso. 


ARLIBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 



Puntonan cu KvK a presenta ta pa 
haya claridad riba e rol cu Serlimar lo 
tin pa loke ta colecta desperdicio y si 
tin cierto exclusividad den recoge y 
procesa desperdicio. 

KvK a indica cu mester ta mas specifico 
riba cierto definicion cu ta wordo 
menciona den e concepto p’asina no 
perhudica negoshinan cu ta registra na 
KvK. 

KvK a indica no ta husto pa cobra e 
comerciante 300 florin pa aña sin tene 
cuenta e cantidad di sushi cu cada 
negoshi ta produci relativamente n’e 
tamaño y tipo di negoshi. 

E ta bira tambe un gasto extra p’e 
comerciante cu ya caba ta purba 
sobrevivi cu e gastonan halto pa haci 
negoshi. 

KvK ta teme cu mas negoshi lo haya 
na forsa pa termina y ta mira cu e ta 
stimula e circuito di negoshinan ilegal. 
E tarifanan den e proposicion ta basa 
riba normanan di Banco Mundial, 
pero mester tene na cuenta pa ahusta 
esaki segun nos situacion pa loke ta 
p.e. salario neto y otro factoman cu 
tin impacto riba impuesto. KvK a haci 
algun pregunta tambe pa loke t’e tarifa 
y e impacto cu esaki tin riba e sector 
di turismo. Esaki tin cu bay den un 
forma husto caminda no ta perhudica e 
sector y crea mas gasto. KvK a brinda 
e sugerencia pa calcula y cobra e 
gastonan na frontera riba e importacion. 
A base di loke Serhmar tin cu haya 
como ingreso ta calcula e percentahe 
cu ta cobra pa importacion na frontera 
pa cubri gastonan di Serlimar. Di e 
forma aki ta genera e fondo pa Serlimar 
por cumpli cu su tareanan di recoge y 
procesa desperdicio. 


KvK a menciona tambe cu Gobiemo 
mester keda habri y cu un incinerator 
no t’e unico opcion pa procesa sushi. 
Mester evalua hopi bon cua t’e mihor 
solucion y kico e ta costa Aruba. 

Un punto importante pa KvK ta cu e 
cobransa pa recoge sushi mester keda 
husto den e sentido cu esun cu ta crea 
mas desperdicio tin cu paga mas pa 
cubri e gastonan. 

Tampoco por t’asina cu ta cobra mas di 
un biaha pa recoge e mesun sushi. Dor 
cu na Amba no tin ley di competencia, 
KvK ta cuestiona si Serlimar lo haya 
un posicion di luho ya cu a base di 
loke ta indica den e diseño di ley e ta 
haci hopi dificil pa otro companianan 
drenta den e mercado y por competi 
riba e parti di procesa desperdicio. 

KvK a haci uso di e oportunidad pa 
comparti su pensamento y solucionnan 
riba otro punto importante cu ta parti di 
e Reforma Fiscal. KvK a trece dilanti 
e propuesta pa bin cu cambio di ley di 
BBO p’esaki funciona sin un stmctura 
di impuesto acumulativo (tax on tax). 
Ademas ta conseha pa cobra un solo 
tarifa fiho y menciona esaki riba e 
factura. Tur e gremionan comercial 
ta para tras esaki y ta considera esaki 
un bon solucion pa wordo inclui den e 
Reforma Fiscal. 

KvK kier gradici e comision y tur esnan 
presente. Miembronan di comision a 
duna indicacion di ta aprecia e aporta 
di KvK pa cu e Reforma Fiscal. KvK 
ta spera di por sigui duna conseho y cu 
via e reunionnan transparente por yega 
na fomula un bon Reforma Fiscal. 

s. Awo cu 2 florin mas, bo por gana e 


Pregunta interesante pa contesta 

Kende ta manda, Parlamento of Gobierno? 

Dr. Jaime Falconi ta haci un analisis 



RIBA Facebook, nos a tuma nota di 
un otro articulo di interes di dr. Jaime 
Falconi, cu nos kier comparti cu nos 
lectornan. Gobierno di Aruba a ricibi 
e “grato” noticia cu Rijksministerraad 
lo duna Gobierno tempo pa sigui cu su 
empeño den mehora e situacion finan- 
ciero penoso. 

Dr. Jaime Falconi ta supone cu e deci- 
sion aki lo ta un alivio grandi p’e Go- 
bierno di Aruba, pero pregunta ta kico 
lo bay sosode, kico lo bay ta su conse- 
cuencia. 

“Mi lo trata di duna mi opinion salien- 
do for di diferente angulo, esta emocio- 
nal, constitucional, economico/finan- 
ciero y politico. E aspecto emocional lo 
hunga semper un rol importante den 
politica na Aruba. Di biaha esnan na 
fabor di e coalicion a duna muestra di 
nan alegria, pero den e mesun rosea a 
manera haci mofa di esnan cu tabata 
spera un otro decision. 


Di e forma aki ta crea mas polarisacion 
loke ta contra-productivo, pasobra 
awor mas cu nunca nos mester di sano 
huicio y UNION pa yuda salbaguardia 
nos finansa publico y duna un empuhe 
na nos economia. 

E di dos enfoke t’esun constitucional. 
Awe mainta sra. Evely Wever-Cors 
den un entrevista a wordo puntra 
kende tin mas poder CAFT of Parla- 
mento. Premier a contesta cu CAft ta 
informa Rijksministerraad y cu pues 
ta Rijksministrerraad t’esun cu ta 
manda. 

Den un estado di derecho ta Parla- 
mento (Tweede Kamer) ta manda y 
no Gobierno, pues aki a bin resulta 
cu Parlamento di Aruba ta bin na di 
tres lugar bou di Rijksministerraad 
na prome lugar sigui pa Gobierno di 
Aruba. 

Gobierno den e caso aki a haye “con 
la espalda contra la pared”, esta com- 
place Hulanda y haya e oportunidad 
pa por sigui cu su trabou of cumpli cu 
e amienda di Parlamento cu a trata na 
“zet recht” e error cu a wordo cometi 
contra nos constitucion y statuut den 
e ley LAft. 

E di tres aspecto t’esun economico/fi- 
nanciero. Gobierno no tin placa, mes- 
ter reduci gasto y hisa e credibilidad 
financiero pa evita di wordo categorisa 
como “junk” loke nifica cu mester paga 
mas interes si fia placa y lo reduci e 
oportunidad pa inversionnan stran- 
hero tuma lugar. Den esey sosten di 
Hulanda ta imperativo. 


Den tur evaluacion dor di p.e. IMF y 
S&P ta ser menciona cu nos ta forma 
parti di Reino y cu tin supervision ta 
tuma lugar. Pues e sosten Hulandes ta 
di sumo importancia loke nifica cu nos 
reglanan constitucional lo mester hala 
un banda pa sobrevivencia financiero 
di nos pais. 

E ultimo angulo t’esun politico. Ken ta 
really manda riba nos isla, Parlamen- 
to of Gobierno? 

E realidad ta cu esnan cu mas voto lo 
bira Minister y pues den partido tin 
mas “poder” di expresa nan opinion y 
deseonan. 

Parlamento di Aruba por priminti di lo 
exigi respet di Gobierno, pero na final 
di cuenta ta parce cu futuro den polit- 
ica di un Parlamentario ta depende si 
ta bay di acuerdo cu e poderosonan di 
e partido. 

Na final di cuenta nos por sapatea cu- 
anto cu nos kier, pero e decision final 
ta den man Hulandes. 

Nos constitucion y statuut ta simbolico, 
pasobra ta Hulanda ta manda. Loke ta 
importante pa sigui vigila sinembargo 
ta “de kleine letters” den e decision cu 
a wordo tuma. 

Besaril a informa Conseho di Minis- 
ter di Reino di e plannan y e leynan 
riba cual ta wordo traha awor pa logra 
esaki. Lo ta interesante pa sa mas den 
detaye di ki planan ta trata aki”, dr. 
Jaime Falconi a conclui su opinion. 

Minister Otmar Oduber: 

A pone hopi atencion na 
cuido di nos naturalesa y 
medio ambiente den ROPV 


DIALUNA anochi 23 di september 
a duna inicio di e encuentronan 
den publico organisa pa DIP, den 
cuadro di Ruimtelijk Ontwikkel- 
ingsplan Aruba met Voorschrift- 
en (ROPV). 

ROPV ta un proyecto di ley cu 
ta sali for di e Landsverorden- 
ing Ruimtebjke Ontwikkel- 
ing (LRO), cual ya caba for di 
2006/2007 a wordo aproba. ROPV 
ta encera condicionnan mas deta- 
ya p’e reglanan cu tin den ROP. 

Minister di Desaroyo Teritorial, 
Infrastructura y Medio Ambiente 
Otmar Odubera, durante rueda 
di prensa semanal di Gobierno a 
splica locual cu esaki ta encera. 

E proceso ta describi pa ley kico 
tur tin cu tuma lugar, pesey den 
e fase cu ta actualmente ta hopi 
importante pa medionan di co- 
municacion transmiti e informa- 
cion pa comunidad. 

Lo tin tres anochi di encuentro 
cu publico, cu presentacion di 4 
grupo di trabou cu a wordo insta- 
la mediante decretonan ministe- 
rial. Caminda cu ta haya un bista 
completo riba posicionamento di 
pais Aruba su desaroyo teritori- 
al, confrome reglanan cu tin den 
ROP. 

Minister Otmar Oduber a sigui 
splica cu e tres anochinan lo tuma 
lugar e siman aki (23, 24 y 25 di 
september). 


Despues, pa prome di october, e 
documento lo ta ‘ter inzage’ na 
DIP. Pues tur esnan interesa, ta 
haya e oportunidad durante un 
luna pa por bishita DIP pa por 
haya tira un bista den e ROPV 
aki. 

Importante den e ROPV ta, cu 
ta bay den hopi mas detaye den 
e reglanan fiha den ROP, pero 
sigur tambe e caracter di tin un 
programa piloto den e ROPV pa 
loke ta trata inrichting di San 
Nicolas. 

A scoge un districto specifico, 
pa motibo cu nos sa cu dentro 
di poco nos ta bay tin un desar- 
oyo hotelero na San Nicolas, pa 
cual kier percura cu atrabes di e 
ROPV aki, ta prepara e inrichting 
di San Nicolas, pa evita di haci 
erornan haci den pasado, cu de- 
cisionnan cu nos por haci mihor 
awe. Entre otro cuida e caracter 
di San Nicolas y mantene e vision 
p’e t’e ciudad di herencia y cul- 
tura’, Minister Oduber a splica. 
Despues di e luna di inzage cu ta 
termina 1 di november, cada per- 
sona lo tin oportunidad durante 
un luna atrobe pa entrega tur 
pensamento/ opinion (zienswijze) 
riba e contenido di e ROPV. 
Mester bisa cu pareu cu e docu- 
mento wordo poni ter inzage na 
DIP 1 di october, e ta bay tam- 
be pa Raad voor de Ruimtelijke 
Ontwikkeling (RRO). 



Cu ta haya nan espacio pa por 
duna nan conseho necesario na 
Gobierno. Unabes cu e fase di 
zienswijze termina, ta permiti 
esnan cu a entrega zienswijze, 
pa por trata esaki personalmente 
atrabes di un presentacion na 
DIP. 

Dunando e persona mas espacio/ 
oportunidad pa bay den detaye 
riba e cambionan tumando lugar. 

Despues di e procesonan aki, Go- 
bierno pa ley tin 6 luna p’e por 
wordo introduci oficialmente. 
Minister Oduber a bisa cu di acu- 
erdo cu planificacion, ta spera cu 
na final di april, e ROPV lo por 
drenta na vigor. 

Pa conclui, mester remarca cu 
esaki ta un momento sumamente 
importante, pasobra a pone hopi 
atencion n’e aspecto di cuido di 
nos naturalesa y medio ambiente 
cual ta nifica cu lo planifica mas 
mihor, unda, kico y con ta bay 
construi. 

Cu enfasis pa percura cu e desar- 
oyo ta tuma lugar cu bista y pro- 
teccion di cuido di nos flora y fau- 
na, mas caminda cu ta posibel. 

Rafael Mercado Ochoa atroba ta cay den man di husticia 


E nomber Rafael Mercado Ocho no ta 
desconoci pa husticia. E tabata envolvf 
caba den un caso grandi di droga cu a hiba 
e nomber “Domino”. Y awor e ta envolvf 
den un caso cu a haya e nomber “Sea Land” 
unda cu droga a keda confisca na Inglatera y 
Hulanda. 

E acusadonan cu a presenta dilanti Hues 
diabiema ultimo tabata: Hernando Rafael 
Mercado Ochoa, Kevin Christopher 
Richardson, Rosalinda Mercado Ochoa 
Rasmijn, Camilo Escobar Vidal y Alfredo 
Alberto Velazco Alviarez. E acusacion contra 
tur e acusadonan aki tabata participacion na 
un organisacion criminal cu a trafica den 
droga, mientras cu den e caso di Mercado 
Ochoa tambe posesion di arma di candela. 

Tur e detencion aki a logra haci, basa riba 
un investigacion grandi cu a tuma luga 
na Hulanda despues cu a gara un mula na 
Inglatera, biahando for di Aruba, cu 11.8 
kilo di cocaina. A base di investigacion cu a 
sigui, nomber di e homber Mercado Ochoa 
a cay, asina a haya permiso pa cuminsa 
investigue, inclusive a pone microfon den su 
auto. 

Mercado Ochoa no ta desconoci pa husticia, 
ya cu na dos ocasion caba el a haya condena 
pa violacion di ley di droga. Den e caso aki, 
tur e acusadonan ta nenga di ta envolvi, 
aunke cu e principal sospechoso ta admiti 
si cu cierto personanan a aserk’e pa motibo 
di su rol cu el a yega di hunga den pasado 
den traficacion di droga, pero e no a acepta 
e oferta. E1 a bisa Hues cu no tin nada cu 
ta incrimin’e pasobra e no a participa den 
ningun di e actonan. Ta berdad cu el a biaha 
pa Inglatera pa topa cu un persona, kende 
mester a regla un cita cu un club di futbol 
debi cu su yiu ta hunga futbol. 

Ya caba den e caso den cual Mercado Ochoa 
tabata envolvi den pasado den dje, Corte a 
baha e castigo ora cu a haci uzo di microfon 
den forma ilegal. Y e biaha’ki un biaha mas 
a haci uzo di e aparato aki, pero Fiscal a bisa 
cu nan a busca e autorisacionnan necesario 
pa esaki. 

Tin un combersacion graba tambe di e señora 
Mercado Ochoa, kende tabata papia den 
forma sospechoso, pero e ta bisa cu no tabata 
trata di trafico di droga pero contrabanda di 
whiskey. 

Alfredo Alberto Velazco Alviarez, kende 
ta bishita Araba regularmente, dilanti mesa 
berde a admiti cu e tabatin un combersacion 
cu Mercado Ochoa. 

Pero el a actua como intermediario entre un 
homber Chines, kende tabata busca 10 kilo 
di cocaina, y Mercado Ochoa. 


E1 a haci esaki door cu e tabata na altura cu 
Mercado Ochoa tabata conoci den pasado 
den mundo di droga. Pero e acusado ey a 
bis’e cu e no tin nada y e Chines a bay for di 
Aruba, pa cual e deal no a sigui. 

Durante e investigacion tambe a bini dilanti 
con a transporta droga un biaha, ademas 
di esun pa Inglatera, pa Hulanda den cual 
nomber di Mercado Ochoa y Richardson a 
cay. E tipo di bleki di comestibel uza a wordo 
haya na cas di Mercado Ochoa tambe. 

Representante di Ministerio Publico a 
cuminsa pa bisa cu tur 5 acusado ta envolvi 
den e organisacion criminal cu ta meti 
den traficacion di droga, aunke cu nan ta 
nenga nan envolvimento. Tin dos caso di 
di transporte cu nan ta kere Mercado Ocho 
tabata envolvi, pero e tabata mas bien esun 
cu a regla cierto cosnan. Banda di esaki, a 
haya un arma di candela na su cas. 

A señala combersacionnan telefonico cu a 
wordo getap y den esakinan e homber aki, 
kende ta wordo considera e lider, tabata 
papia di droga y con ta bay haci e transporte. 
A papia entre otro con pa sconde e holo 
di droga, y tin biaha e mes a menciona 
cu e ta un narco. Mirando cu den pasado 
e tabata envolvi den caso similar, hasta 
den combersacionnan e tabata adverti 
e hendenan pa no bisa mucho cos via di 
yamada di celular. 

Tabatin dos caso den cual e nomber di 
Mercado Ochoa a cay. Na september, aña 
pasa, a gara un homber na Hulanda cu 
casi 1 kilo di cocaina, pero den forma di 
pasta scondi den un bleki di alimento. Pero 
tambe tabatin detencion di dos persona 
na Gran Britania, kendenan a wordo haya 
cu 11.8 kilo di cocaina. Nan a biaha for di 
Aruba pa Inglatera. Den e investigacion cu 
a wordo haci, a saca afo cu a prepara e dos 
maletanan, den cual a transporta e droga, 
na un cas na Modanza. 

Tin prueba tambe cu Mercado Ochoa tabata 
na Inglatera y Hulanda. E tabatin yamada 
haci na un number cu tambe e mulanan 
tabatin den nan celular. Tin grabacionnan 
cu ta papia di "12 cosos" cu mester a bay 
Inglatera. 

Fiscal ta haya cu tur e puntonan aki ta 
mustra claramente cu tin un organizacion 
criminal cu tabata trafica droga. Tambe el 
a mustra cu a keda proba cu Richardson 
tabatin marihuana y a yega di bende. Pero 
loke cu a hala atencion ta un potret den su 
celular mustrando un boshi di placa. 

E droga, fiscal a bisa, ta haci hopi daño na 
comunidad. 



Fiscal a bisa cu droga ta malo pa salud di 
hende y ta crea hopi criminalidad. E ta haya 
cu e grupo aki ta contribui na esaki. Fiscal a 
exigi pa C.E.V. y A.V.A. castigo di prison igual 
na loke nan ta sinta desde Januari 2019 y 
5 luna condicional cu un tempo di prueba 
di 3 aña prueba. Pa e dama R.M.O., kende 
Fiscal a mustra cu el a yega di cay sera caba 
pa droga, a exigi 18 luna di prison di cual 6 
luna ta condicional cu un tempo di prueba 
di 3 aña. 

Pa K.R., Fiscal a exigi 2 aña di prison di cual 
8 luna ta condicional cu un tempo di prueba 
di 3 aña. 

Pa H.M.O., Fiscal a mustra cu mirando cu el a 
yega di cay sera caba pa droga y su posicion 
di cabezante den e caso aki, el a exigi 5 aña 
di prison. Hues despues di a scucha defensa 
di e abogadonan a bisa cu e ta bay studia e 
caso y dentro di algun siman lo por spera 
sentencia. 

Pa Fiscal e combersacionnan graba ta 
suficiente prueba cu tur e acusadonan aki 
tabata envolvi den e dos transportenan di 
aña pasa cu a conduci na e detencionnan na 
inicio di e aña’ki. Banda di esaki, Mercado 
Ochoa tabata na Inglatera y a haya number 
den su celular cu tabatin den celular di un 
di e detenidonan na Inglatera tambe. Y tur 
cos ta indica, segun e fiscal, cu e cabes di e 
transportenan aki tabata e homber Mercado 
Ochoa, p’esey e demanda di mas halto tabata 
contra dje, esta 5 aña incondicional. 

Pa Escobar Vidal y Velazco Alviarez, a 
demanda castigo di prizon igual na loke nan 
a sinta caba, y 5 luna condicional mas 3 aña 
di prueba. Pa e señora Mercado Ochoa, a 
pidi 18 luna di cual 6 luna ta condicional cu 
3 aña di prueba. 

E homber Richardson, kende tabatin un rol 
mas grandi cu e otronan, Fiscal a pidi 2 aña 
di cual 8 luna ta condicional y tres aña di 
prueba. 

Aki tres siman tin sentencia den e caso aki. 

Sistema constitucional ta riba su cabes 

Gobierno a demostra di no 
ta respeta nos Parlamento 

Di acuerdo cu Robert Candelaria (AVP): 



“ALGUN luna pasa, e 3 partidonan den 
Parlamento cu ta forma coalicion y ta 
sostene Gobiemo, a traha riba un amienda 
di ley pa cambia palabracionnan cu 
Minister President y Minister di Finansa a 
haci cu Gobiemo di Reino encuanto CAFT. 
E palabracionnan aki a wordo stipula den 
loke a wordo yama “e Protocol” pa cu e ley 
di LAft. 

Awor si bo ta un persona cu a studia nos 
ley y reglanan constitucional, e loke a pasa 
pa cu e ley di LAft y e protocol, lo ta bisa 
bo hopi y lo bo sigui e desaroyonan cu hopi 
atencion. 

Pero si esaki no ta algo cu bo a studia y bo 
no ta sigui esaki di cerca, tal bes, loke a pasa 
e ultimo dianan lo ta dificil pa compronde 
tur e detayenan tumando lugar. 

Nos leynan constitucional ta stipula cu 
Parlamento t’e organo mas halto den 
nos pais, esey ta nifica cu Parlamento 
ta controla Gobierno y cu Gobiemo, ta 
raporta na Parlamento y tambe ta bon pa 
bisa cu e 2 instancianan aki hunto ta traha 
riba nos leynan, pues nan ta co-legislador 
na Amba. Pa por pasa un ley, Parlamento 
mester tin un mayoria di 11 of mas di e 21 
Parlamentarionan, si no e Gobiemo no tin 
sosten di mayoria y mester baha. 

Loke a pasa cu e ley di LAft ta un violacion 
di e sistema legal. Gobierno di Aruba, 
despues di a cera e protocol cu Hulanda, 
a pone e palabracionnan aki den un ley y 
manda esaki pa Parlamento trate y vota 
riba dje”, Robert Candelaria a splica. 

“E 3 partidonan (MEP-POR-RED) den 
Parlamento cu ta sostene Gobierno no 
tabata di acuerdo cu e ley y nan a cambia e 
ley cu Gobiemo a presenta drasticamente y 
a kita tur link entre finansa di pais Amba y 
Gobierno di Reino. 


Den e caso specifico aki, esaki lo a resulta 
cu CAFT lo no tin contacto mas cu 
Gobierno di Reino pero lo mester duna 
cuenta solamente na Parlamento di Aruba 
loke riba su mes, esaki ta parce corecto. 
Loke no ta corecto ta cu un mayoria den 
Parlamento a pone un ley di su propio 
Gobiemo un banda of cambia esaki 
drasticamente sin consecuenciapolitico p’e 
Gobierno. Den nos sistema constitucional, 
esaki ta wordo interpreta como un rechaso 
di e maneho di e Gobiemo. Pues Parlamento 
no ta dunando sosten mas p’e maneho y e 
Gobierno mester baha. 

Ora cu e Parlamentarionan a cambia e 
ley di LAFT cu nan amienda y pas’e 
votando pro, e cos a complica mas ainda. 
Normalmente Gobierno, na su turno, 
mester tuma un ley cu a wordo pasa den 
Parlamento y manda esaki pa Gobemador 
firma p’e ley bira vigente. A resulta cu 
Gobierno a wanta e ley pa algun luna y no 
manda esaki pa Gobemador cu ta inusual y 
fuera di normal. Por considera esaki como 
un eror riba un eror constitucional, pasobra 
Gobiemo no a baha ora a rechasa nan ley 
inicialmente. 

Awor Gobierno ta keda sin encamina e 
caminda pa ehecuta e ley despues cu un 
mayoria den Parlamento si a pasa e ley. 
Pues doño di trabou cu ta Parlamento ta 
duna Gobierno un ordo, y Gobierno ta bisa 
e doño di trabou cu e no ta haci nada cu e 
ordo. E ta pone un banda y awor ta parce 
cu doño di trabou, esta e Parlamentarionan 
di MEP-POR y RED ta bay di acuerdo cu 
e posicion di Gobiemo aki tambe. 

Si esey no tabata suficiente, Gobiemo no a 
djis keda sin manda e ley pa Gobernador, 
pero Gobierno a bay mas leu ainda y 
manda un carta pa Parlamento, indicando 
na Parlamento cu lo nenga di ehecuta e 
ordo y lo no manda e ley pa Gobernador 
tampoco. 

Amanda un copia di e carta aki pa Gobiemo 
di Reino cu a yega Hulanda, na otro banda 
di oceano, algun dia prome cu el a yega 
Parlamento cu ta net un porta pariba di 
Cocolishi. Tur esaki no ta normal den nos 
sistema constitucional. 


Parlamento mester a tuma nota den prensa 
cu e carta a bay pa Parlamento siendo cu 
Hulanda ya a ricibi e copia. Tur esaki, un 
dia prome cu Hulanda mester a dicidi si ta 
duna Gobierno di Aruba un KB of no. 

Den nos sistema constitucional, loke a 
pasa y loke ta pasando ta imposibel y 
inaceptabel. Fraccion di AVP a indica di 
inicio cu e forma di proceder pa cu ley aki 
no ta corecto. 

Nos por mira cu Gobiemo mester a 
bay cas mas cu un biaha caba. Un biaha 
mas e Gobierno aki ta mustra cu no ta 
respeta e instituto Parlamento bou ningun 
circumstancia y awor e partidonan cu ta 
sostene Gobierno tambe ta mustra cu nan 
ta di acuerdo cu esaki. 

Parlamentarionan di e 3 partidonan aki 
ta mustra cu nan no ta tene Gobierno 
responsabel p’e falta di respet repetitivo 
aki y ta laga Gobiemo sigui haci loke nan 
kier. 

Dia tabata trata e ley di LAFT den 
Parlamento, colega Richard Arends a haci 
un pregunta na Prome Minister kico su 
conseho di voto ta pa su Parlamentarionan. 
Prome Minister a bisa cu e ta di acuerdo 
cu e amienda y cu e mes kier a bin cu e 
puntonan aki. 

Pues esaki ta nifica cu e no tabata di acuerdo 
cu su propio ley di LAFT cu el a entrega na 
Parlamento, ni e no tabata di acuerdo cu su 
mes Protocol cu Hulanda cu el a firma y 
basa su ley riba dje. 

Con bo por ta contra un ley awe y pro 
mañan p’e mesun ley? Con bo por ta contra 
un amienda awe y despues di un rato den e 
mesun reunion bisa cu bo ta pro e amienda? 
Con bo por firma un protocol cu Hulanda 
y despues bisa cu bo ta contra e protocol? 
Con bo por respeta bo coleganan di partido 
y di coalicion den Parlamento dor di bisa 
nan den nan cara cu bo ta di acuerdo cu 
nan ley y e amienda y despues manda nan 
un carta bisando cu bo no lo manda nan ley 
pa Gobemador? 

Mi ta kere cu no ta nos so ta haña cu esaki 
ta inaceptabel, pero hopi cu ta sostene e 
Gobiemo aki y tambe esunnan na Hulanda. 
Esaki ta nos sistema constitucional ta riba 
su cabes!”, Robert Candelaria a conclui. 

Dos dama stranhero den un Toyota Tercel cora a 
ocasiona dalmento pa despues huy for di sitio 









DIALUNA den oranan di mainta a sosode un accidente n’e crusada poco 
panort di Lito Convenience Store, na Solito. Un Hyundai van tabata riba e 
caminda di preferencia y un Toyota Tercel cora cu dos dama den dje no ta 
dune preferencia. Nan djes yega subi caminda y ta dal contra e Hyundai 
V-car cu tabata riba e caminda di preferencia. Mesora despues cu e dos 
damanan aki a causa e dalmento, ambos ta huy for di sitio. 

E dos damanan aki tabata papia Spaño y muy probablemente lo ta trata di 
dos persona cu ta kedando ilegal riba nos isla. E dos damanan aki a desa- 
parece for di e sitio prome cu Polis a yega, un a bandona e sitio prome cu e 
otro. E prome lo a haya den un frega di wowo un lift y e otro, un SUV Hon- 
da CRV color cora a presenta n’e sitio y el a subi den dje y asina e tambe 
a bandona e sitio, lagando e auto atras. Tin fuerte sospecho, mirando con 
nan a desaparece, lo mester ta trata di dos señora ilegal. 

Ora polis a yega n’e sitio, el a wordo avisa di loke e dos señoranan aki a 
haci, tambe na momento cu e tabata atendiendo cu e dalmento, doño di e 
Tercel cora a presenta n’e sitio, el a saca tur e papelnan di auto cu tabata 
na ordo, pero e NO tabata tras di stuur. 

Polis tabata evaluando si nan lo tuma e auto den beslag. No ta conoci si el 
a duna Polis cuenta y a bisa kende e dos damanan den su auto tabata y cua 
tabata e chauffeur y dicon el a huy. 

E chauffeur di e Honda CRV cora tambe a bin bek n’e sitio, pa duna cara, 
el a bin bisa Polis cu el a duna e dos damanan aki lift. 

Coremento di auto sin rijbewijs of laga ilegalnan core auto ta keda un 
riesgo pa doñonan di e auto. Hopi doño di auto no ta compronde cu si e per- 
sonanan ilegalnan aki, sin rijbewijs, ocasiona un accidente, kibra pal’i lus, 
causa un accidente cu hende herida, den cual lo por tin gastonan medico 
halto etc. cu tur gastonan aki lo bay core pa cuenta di e doño di auto. 

Jcmi Brekke Memerial 2019 exitese 



DIASABRA ultimo a tuma lugar 
entregamento di premio den The 
Cage Club na tur e ganadornan di 
e torneo di Jani Brokke Memorial 
organisa pa Fundacion Movemento 
ta Bida. 

Un danki grandi ta bay e aña aki 
pa Samenwerkende Fondsen cu via 
Cede Aruba a sponser e evento aki 
hunto cu Fundacion Movemento ta 
Bida. 

Tambe FMTB kier gradici tur e co- 
ordinadornan di e diferente deport- 
enan y tur cu a coopera pa nos por 
a ofrece nos 60 plusnan un torneo 
exitoso. 

E resultadonan ta lo siguiente: 
Den domino e aña aki den pool A 
a sali campeon Albertico Paskel/ 
Roy Sneek y sub campeon Nemen- 
cio Kelly/Frank Hernandez. Pool 
B campeon Mirto Cornelius/Jo- 
hannes Eduardo y sub campeon 
Tico Dirksz/Enrique Arcaya y por 
ultimo Campeon supremo tabata 
Roy Sneek/Albertico Paskel y sub 
campeon Mirto Cornebus /Johannes 
Eduardo. 

Futbol di cana a worde organisa 
riba e cancha di RCA na Solito y e 
resultado ta lo siguiente: 



Team Win Helder 2. Team Urbano 
Kock 3. Team Chepito Kelly Volley- 
bal: Mixed Nuts a titula campeon 
pa tercer aña consecutivo y team 
INRO di Freddy Rafini a titula sub 
campeon. 

Biljard e aña aki a bay pa 1. Edwin 
Chirino. 2. Luis Sjeik Orman. 3. 
Moonchi Kelly. 

Bowiling tabata dividi den damas y 
cabayeros. Damas: 1. Gladys Wer- 
leman; 2. Marcia Koolman. 3. Nor- 
ma Le Grand. Highest game Marcia 
Koolman (227). 

Caballeros: 1. John Thiel. 2. Eddy 
Semeleer 3. Rick Chin. Highest 
game: John Thiel (258). 

E aña aki canamento a tuma lugar 
den area di Arashi y e grupo a cana 
5 km den ambiente hopi dushi den 
nos mondi di Aruba 
Softball mescos cu aña pasa a tuma 
lugar riba tereno na Pos Chiquito 
durante dos siman unda cu 8 team 
a hunga y nos ta ripara cu mas hen- 
de 60 + kier ta riba veld hungando 
softball. 

E resultadonan ta : Janis Haevy 
vs Ildos Boomeran 2-0, Surprise vs 
Benjamin Tigers 1-3, Aruba Jrs vs 
Bambino Floorshine 6-4, Astros Ar- 
ends vs RC Vettes Stern 3-7. 



Jani’s Haevy vs Astros Arends 2-4, 
Bambino Floorshine vs Benjamin 
Tigers 0-2, RC Vettes Stern vs Sur- 
prize 6-3, Aruba Jrs vs Ildo’s Boo- 
merang 5-4 

E aña aki FMTB a duna reconoci- 
mento na sr Carlos Rosa kende a 
ricibi un plakaat como deportista 
cu a haci hopi p’e deporte di cana- 
mento y hasta a representa Aruba 
den exterior varios biaha. 

Asina aki FMTB ta gradici un de- 
portista cu a aporta na deporte di 
Aruba. 

Diasabra anochi e banda Nos cu 
Nos a laga tur hende baila cu mu- 
sica di halto nivel p’asina finalisa e 
Jani Brokke Memorial 2019 . 

Por ultimo un danki na prensa cu 
semper a promove nos actividad- 
nan. Di awor caba nos kier invita 
tur hende pa tene e fecha di diasa- 
bra 23 di november liber ya cu UN- 
OCA hunto cu FMTB lo bay tin e 
aña aki na Renaissance Ballroom 
un Songfestival y Noche di Babado 
cu nos cantantenan 60+ competien- 
do cu canticanan na Papiamento y 
compaña pa Papito Rafael y su Biba 
lekker Band. Nos cu Nos, Reflexion 
Band y The Musical Time tambe lo 
tei pa tur hende por marca paso y 
pasa un anochi agradabel. 

International Housekeeping Week 201 9, 

Tabata yen di evento y celebracion 
na Hilton Aruba Caribbean Resort & Casino 



INTERNATIONAL Housekeeping Week 2019, ta- 
bata repleto di alegria y consentimento p’e trahadornan 
balente di e team di Housekeeping di Hilton Aruba Ca- 
ribbean Resort & Casino. 

E siman di evento, organisa pa Departamento di Hu- 
man Resources, tabata super interactivo y prepara den 
colaboracion cu e otro departamentonan. 

E siman a inicia cu un photoshoot sorpresa di tur e cole- 
ganan cu un paisahe beyisimo di Mira Solo como fondo, 
cada imagen a keda poni den lijshi y presenta despues di 
un Santo Sacrificio di Misa, cu a inclui un dushi break- 
fast den e Morris Lapidus Grand Ballroom. 

E sigiente dia, coleganan a conveni riba den e Miramar 
South Lawn, pa algun ehercicio di team building ameno 
durante atardi. 

E “spel zonder grenzen” bon pensa a duna e team opor- 
tunidad di ehercita nan curpa, hari y gana premio den 
un variedad di wega manera stoelendans, balloon pop y 
mas. 

Diaranson tabata dia pa Bingo. Coleganan a reuni den 
Laguna Restaurant, pa un workshop di baile electri- 
zante, sigui pa un dushi wega di Bingo, y claramente, 
algun premio no por a keda afor. 

Diahuebs, e comite Blue Energy hunto cu varios colega 
di diferente departamento a bisti nan glove di limpieza 
y a sorprende coleganan di Housekeeping den e kamber- 
nan y den laundry, pa yuda nan cu nan trabou diario. 

E gesto aki a keda sigui cu un sorpresa di Donuts cu un 
nota especial adhunto na cada un. 

Diabierna e celebracion a conclui den bon forma cu un 
bus trip p’e team di Housekeeping. Coleganan por a re- 
laha y laga los mientras cu nan a celebra cu snacks y 
soft durante un recorido rond di nos isla. 

International Housekeeping Week na Hilton Aruba Ca- 
ribbean Resort & Casino tin como meta pa reconoce y 
demostra e aprecio inmenso pa tur e contribucionnan y 
trabou duro cu e hotel su “back-of-the-house heroes” ta 
haci diariamente. 

Stichting Deugdelijk Bestuur Aruba (SDBA): 

Ley nobo di recoge y procesa desperdici o 
contra principionan di bon gobernacion 

(parti 2) 


DE hecho e modelo ‘DBOOT’ (Design-Build-Own-Op- 
erate-Transfer) cu e Ministro ta propone ta un forma di 
financiamento TPP’ (Private Public Partnership). E to- 
tal di compromiso financiero ta suma actualmente casi 
Afl. 1 biyon. Pa un pais chikito manera Aruba esaki ta 
nifica un compromiso sumamente grandi cu ta sobre- 
carga e presupuesto cu ya ta bao presion cu mas di Afl. 
80 miyon pa aña extra. 

Hunto cu e compromisonan di pago di interes di mas di 
Afl. 220 miyon pa aña esaki ta implica un compromiso 
permanente di presupuesto di Afl. 300 miyon (20% di e 
presupuesto total!) p’e proximo 20 añanan. 

E incinerator cu ta considera esun mas ideal p’e situa- 
cion di Aruba mester costa, incluyendo ‘finder’s fee’ (?!), 
alrededor di Afl. 300 miyon. Den e caso mas faborable 
esaki t’e costonan maximo. Pero... e lo no t’e prome 
proyecto cu ta fracasa: algun aña pasa a logra deshaci, 
de hecho atrabes di sabotahe di indole politico-parti- 
dario, di e proyecto di Bouldin & Lawson pa procesa- 
mento di desperdicio. 

Di e manera aki e pagador di belasting Arubano a mira 
casi Afl. 30 miyon desaparece manera huma riba dump, 
mientras cu e empresa no a funciona ni un aña. Y tam- 
be e siguiente iniciativa (priva) pa atende e problema di 
desperdicio na Aruba cu instalacionnan nobo (Pyrolyse) 
no a resulta (ainda) pa cumpli cu e expectativanan. 

E opcion pa un incinerator n’e momento aki lo contribui 
na un di dos destruccion di capital cu no por respon- 
sabilisa, mientras cu no a agota tur posibilidad di me- 
horacion. 

Banda di esaki ta existi e posibilidad cu e proyecto aki 
finalmente ta resulta mas caro ainda, manera reciente- 
mente tabata e caso cu otro proyecto PPP, esta hospi- 
tal. Ey e costonan a aumenta cu alrededor di 60% (Afl. 
150 miyon?) pa motibo di ‘eror humano’. 

Den e caso aki hasta RvA no por haci un prueba di 


cumplimento cu proposito, pasobra “e fundamentacion 
financiero ta faya gravemente.” 

Pero... ya caba sin aumento di costo no premira e 
proyecto di ley nobo aki ta nifica un peso adicional con- 
siderable riba cartera di tanto ciudadano como empresa 
cu p’e ultimo 6 añanan a haya basta peso adicional pa 
carga caba. 

E aumento di 30% di e total di compromiso PPP ta trece 
cune tambe cu e total di compromiso PPP di un solo 
golpi (atrabes di un solo proyecto!) ta aumenta te na al- 
rededor di Afl. 1,3 biyon. E situacion actual sinembargo 
ta considera pa CAft como un compromiso maximo cu 
ya caba ta stretch e capacidad financiero di Aruba te na 
su extremo. 

Ta bin acerca cu Gobiernonan subsiguiente di Aruba a 
scoge pa administra e compromisonan aki ‘off-balance’. 
Pero... segun e reglanan di ‘International Public Sec- 
tor Accounting Standards’ (IPSAS) no mag haci esaki 
(mas) y mester pone esakinan como debe riba balans. 
Esaki ta aumenta inmediatamente e corelacion debe/ 
GDP bastante negativo caba, di casi 90% te mas di 
100%. Esey ta haci un situacion financiero cu ya caba 
ta insostenible, critico. 

OPORTUNISTA 

Mirando cu ta trata di un proyecto di ley, Raad van 
Advies (RvA) mester duna su conseho riba e propuesta 
aki. Esey a sucede algun tempo pasa tambe pa loke ta 
trata e convenio cu sindicato di Duanero cu a ser firma 
p’e Ministro di Finanza di e tempo ey na juli 2017, poco 
prome cu eleccion. 

RvA y otro instancianan consultivo a reacciona - cu tur 
nan razon — negativamente ya cu esaki lo a crea un 
precedente. E sistema nobo lo a aumenta e gastonan di 
personal di Gobierno cu ya ta demasiado halto, cu mas 
di Afl. 50 miyon. E actual Ministro di Finanza y asunto 
economico a gara e conseho aki duro pa rechasa e exi- 
gencianan di e sindicato di Aduana. 


»» 

Di totalmente otro indole ta e actitud pa cu e conseho di 
RvA mayoritariamente negativo relaciona cu e proyecto 
di ley encuanto procesamento di desperdicio. Ta trata 
esaki di un manera laconico, aparentemente pasobra e 
no ta cuadra cu ‘maneho di e Ministro’. 

Parlamento tambe ta ambivalente pa loke ta trata sigui 
e consehonan di RvA. Esun Parlamento ta ignora un 
conseho pa cu LAft; e otro ta sigui e mesun conseho in- 
tegralmente... 

E OTRO BANDA DI E MEDAYA 

Naturalmente no ta Gobierno so cu ta comete ‘eror’. Se- 
gun e Ministro, EcoTech/Gas den ultimo añanan a haci 
nan mes culpable di diferente violacion di ley; nan ta 
orienta riba e mercado comercial cu ta duna e ‘placa 
grandi’; nan no ta cumpli cu acuerdo; nan no a cumpli 
suficientemente cu expectativanan pa loke ta procesa- 
mento di desperdicio y nan ta duna comunidad un ima- 
gen robes. 

E proyecto di ley nobo segun e mandatario no lo afecta 
nan posicion competitivo significantemente. 

E impresion ta existi sinembargo, cu e actual proyecto 
di ley presenta ta consecuencia tambe di un conflicto en- 
tre e Ministro concerni y e propietarionan di EcoTech/ 
Gas. Ta hiba esaki entre otro via lomba die emplead- 
onan cu hasta ta ‘hala garoshi’ pa nan pa duna nan 
argumentonan mas forsa. 

Tur esaki por conduci na daño grandi pa comunidad 
Arubano. Aceptacion y implementacion di e proyecto di 
ley segun e empresa priva por conduci na eliminacion 
di tur competencia di ‘e empresa’ (Serlimar). 

E temor cu ‘e empresa’ (Serlimar) pa loke ta diferente 
aspecto lo no cumpli cu expectativa, ta, a base di e ex- 
periencianan hopi reciente di ‘e empresa’, como tambe 
manera general di operacion den gobernacion, ta hus- 
tifica. 

Den combinacion cu e destruccion di capital na gran 
escala y e eliminacion di experticio acumula, e riesgo y 
costonan programa (y imprevisto!) di e conflicto aki pa 
comunidad di Aruba ta anto totalmente no-responsable. 

COMPLEMENTARIO 

Den practica a keda demostra cu tanto Serlimar como 


EcoTech/Gas ta eherce nan tarea actual di recoge y 
maneha desperdicio di bon manera y cu nan por fun- 
ciona fraternalmente banda di otro. 

Den cierto sentido nan ta hasta empresa complemen- 
tario. Ta sensato anto pa crea un modelo den cual am- 
bos empresa por keda opera banda di otro di un manera 
saludable. Esey ta exigi consulta continuo entre ambos 
partido. 

Mirando e tension cu a aumenta, ta sensato pa laga e 
consulta ey tuma lugar prome hunto cu y via un comis- 
ion independiente y obhetivo, cu e conocimento necesa- 
rio. Esaki lo por consisti di Mediador di Gobierno, un 
experto financiero y/o economico y un experto huridico 
cu conocimento al caso, cu pa cuminsa mester duna co- 
munidad di forma transparente un presentacion corec- 
to (obhetivo!) di e asunto. 

A base di e consula aki por adapta e proyecto di ley di 
tal forma cu ta surgi un ‘level playing-field’ y por man- 
tene e costonan di procesamento di desperdico a largo 
plazo na un nivel controlable. 

PARLAMENTO 

Finalmente Parlamento t’e institucion cu ta dicidi de- 
finitivamente si e proyecto di Serlimar di e Ministro en- 
carga cu Infrastructura y Medio Ambiente mester con- 
tinua. Ta di spera cu nan ta ser guia na prome instante 
pa criterio di bon gobernacion, integridad, transparen- 
cia y interes general, pa cual nan a hura na aceptacion 
di nan oficio. 

Sinembargo, si interes partidario y/o di coalicion haya 
prioridad, anto ta existi gran probabilidad cu ta scoge 
pa un proyecto cu lo aumenta mas ainda e peso finan- 
ciero, grandi caba, pa poblacion di Aruba. 

Cu esey Parlamento ta bira nada mas cu un extension 
di e Parlamento cu apenas 3 aña pasa, tambe pa con- 
sideracionnan di indole partidista, ciegamente a aproba 
un acuerdo cu Citgo cu tabata totalmente intranspar- 
ente, cu consecuencia negativo grandi a largo plazo pa 
Aruba. 

Anochi Informativo pa mayornan y voogd di 
stud antenan di e programa FS y IE 

Nq Unidad Hospitalidad y Turismo di Colegio EPI 


UNIDAD Hospitalitad y Turismo di Colegio EPI 
ta invita tur mayor y/of voogd di tur studiante den 
prome aña di FS y IE pa anochinan di informacion y 
introduccion pa aña escolar 2019-2020. 

Durante e anochinan di informacion tur mayor y voogd 
lo tin e oportunidad pa ricibi informacion relevante to- 
cante e sistema y proceso di educacion di e programa 
y tambe conoce e mentor di e studiante. E mentornan 
ta encarga pa brinda sosten na tur studiante na e unit 
durante henter e aña escolar. 

E anochinan di informacion y introduccion ta organisa 
como lo siguiente: 

Diaranson 25 di September 2019: 

6:00 — 6:15 p.m. — Yegada y Bon Bini na Collegezaal 
EPI 

6:15 — 7:10 p.m. — Sesion General— Collegezaal EPI 


7:15 - 7:45 p.m. - Dialogo y introduccion cu tur men- 
tor 

FS 3-1A-AT01 
FS 3-1B-AT02 
FS 3-1C-AT03 
FS 3-1 D-AT04 
FS 3-1 E - Collegezaal EPI 

Diahuebs 26 di September 2019: 

6:00 — 6:15 p.m. — Yegada y Bon Bini — Collegezaal 
EPI 

6:15 — 7:10 p.m. — Sesion General — Collegezaal EPI 
7:15 — 7:45 p.m. - Dialogo y introduccion cu mentor 
IE-1 A-AT01 
IE-1 B-AT02 

Presencia di mayornan y voogd ta altamente aprecia. 
Si por tin cualkier pregunta no duda den tuma contact 
cu e unit directamente na 525-8780 of 525-8781. 


Dia Internacional di Paz 
'Clima y Accion Pa Paz ,# 

CAUSA, CONSECUENCIA Y SOLUCION 

E condicion den cua mundo ta awo ta resultado di nos 
propio actonan basa riba consumi di mas y e hamber 
pa posee/pa tin cos. E solucion ta hopi simpel. Esaki 
ta un cambio di actitud interno y un cambio di con- 
sciencia. Asina cu nos compronde e berdad tocante nos 
mes, ta masha facil. Ora nos ta consciente di nos mes 
como ser spiritual cu tin como naturalesa: paz, amor, 
pureza y harmonia, un onda natural di ta contento, 
di paz y respet pa tur sorto di bida ta emergi. E con- 
sciencia aki lo cambia nos actitud interno y automati- 
camente esaki lo tin un impacto riba nos actonan. Nos 
lo consumi solamente loke ta necesario pa mantene 
nos curpa salud y posee loke ta necesario pa e bon 
meta. E satisfaccion interno ta yena nos asina tanto 


/ 



cu no ta esfuerzo pa biba di tal manera. Material ta 
necesario den bida, pero no ta capaz pa haci e alma, 
e ser spiritual satisfecho. Si esaki sosode mes, ta sola- 
mente pa un temporada y ta pesey cu nos ta sigui kier 
mas y mas, un lista sin fin di deseo. Si nos practica 
e siguiente lema den nos bida nos lo ta pacifico, biba 
den harmonia cu otro hende y naturaleza y nos pla- 
neta lo tin salbacion. “SIMI CAMBIA MIAMBIENTE 
INTERNO, SOLAMENTE E ORA E AMBIENTE EX- 
TERNO LO CAMBIA”. 

Play Off 2019 ta den porta 


MATCH day 14 tabata e ultimo fe- 
cha di bataya di round 2 den Campe- 
onato Balashi 2019. Ariba match day 

14 dos ekipo a bringa pa e ultimo spot 
den Play Off 2019. Aki nos por a mira 
cu Ottley’s Strikers DT a retene su 
ventaha ariba Gold Stone Dewars DT 
cu nan a adkeri siman pasa pa asina 
ta e di cuater participante den Play 
Off 2019. 

Diabierna X-treme DT a enfrenta Ot- 
tley’s Strikers DT y aki X-treme DT 
tabata den e proceso di otorga Ottley’s 
Strikers DT un paliso di otro mundo 
pero den tanda 5 Ottley’s Strikers DT 
a recupera un poco y bay cu 4 mesa pa 
asina mantene e sota na 15 - 10. Cu e 
score aki X-treme DT a logra pasa Old 
Parr DT ariba e tabla di posicion pa 
lugar number 2. 

Den e wega Eagles DT - Old Parr DT 
nos por a mira un sopresa. Eagles DT 
a bin todo por todo y a supera Old 
Parr DT 15 pa 10. Cu e resultado aki 
Old Parr DT ariba e ultimo fecha di 
round 2 di Campeonato Balashi ta cay 
ariba e tabla di posicion di number 2 
pa number 3. 

Diadomingo henter e comunidad di 
Domino tabata tin su miras ariba e 
confrontacion Gold Stone Dewars DT 
- Noord Stars “PIZZA HUT” DT. Gold 
Stone Dewars DT cu hopi confiansa a 
cuminsa e wega cu nan mester a gana 

15 - 10 pa por logra e ultimo lugar den 
Play Off 2019. Nan mala suerte taba- 
ta cu ta e Campeonnan di tur tempo 
nan a topa den Noord Stars “PIZZA 
HUT” DT y e Campeonnan percura pa 
Gold Stone Dewars DT, cu nan astro 
Angel “Dapo” van der Biezen, a bay 
cas bek cu un derota di 16 pa 9. 

Den e wega number 2 di Diadomingo 
(e bataya den bom di e tabla di posi- 
cion) Sport Boys DT y Trappers DT a 


bay guera pa wak ken lo sali ultimo y 
pen-ultimo den Campeonato Balashi 
2019. E honor di ultimo lugar a keda 
pa Trappers DT cu a perde e pelea 
contra Sport Boys DT 15-10 despues 
di tabata ariba 7 pa 3. Sigur un bon 
resultado pa Sport Boys DT. Pa otro 
aña ta padilanti so Trappers DT y Mi- 
chael Kock lo por bay. 

Awor cu round 1 y round 2 a finalisa 
e ekipo nan cu a clasifica pa Play Off 
2019 lo bay determina ken lo bay ba- 
taya pa e titulo di campeon. E equipo 
nan clasifica ta: 

Noord Stars “PIZZA HUT” DT 
X-treme DT 
Old Parr DT 
Ottley’s Strikers DT 

Den Play Off 2019 ta hunga e systema 
di “best out of 3” y e wega nan lo wor- 
do hunga October 11 - 13, 2019 pa de- 
termina qua ta e ekipo nan cu lo bay 
Final (October 18 - 20, 2019) . 

E ekipo nan cu lo enfrenta otro ta: 

Noord Stars “PIZZA HUT” DT - Ot- 
tley’s Strikers DT 
X-treme DT - Old Parr DT 
E ganador di ambos serie lo topa otro 
den Final pa e titulo di Campeon. 

Mundial di Domino 

Nos ta probecha pa informa Aruba 
henter cu den e “break” di September 
22, 2019 - October 11, 2019 e seleccion 
di Aruba lo participa na e Mundial di 
Domino na Cabo San Lucas, Mexico 
(September 29, 2019 pa October 6, 
2019). E Mundial di Domino ta wordo 
organisa pa FID (Federacion Interna- 
cional de Domino) di qual Aruba ta 
miembro desde 2016. Aruba su prome 
actuacion den un Mundial di Domino 
tabata den 2015 cu apenas 4 hunga- 
dor. Awor na 2019 e seleccion di Aru- 
ba ta consisti di 17 atleta / hungador 
di e diferente equipo nan: 



Noord Stars “PIZZA HUT” DT: 7 hun- 
gador 

X-treme DT: 3 hungador 

Old Parr DT: 1 hungador 

Gold Stone Dewars DT: 2 hungador 

Trappers DT: 2 hungador 

Sport Boys DT: 2 hungador 

Den e seleccion di Aruba tin 3 perso- 

na (Tyron de Kort, Marc Yarzagaray 

& Nevelle da Costa Gomez) cu a par- 

ticipa desde 2015 den 4 Mundial di 

Domino sigui y e aña aki lo ta nan di 

5 Mundial. Den 2019 pa prome biaha 

Aruba lo manda un referee certifica 

den persona di Stanley Cicilia. Nos ta 

desea henter seleccion di Aruba hopi 

exito cu e hazaña grandi aki. 

Boolchand's a entrega e premio na e felis ganador 
di e "Back to School Donation Campaign" 


DIASABRA 22 di au- 

gustus a haci entrego di 
e premionan di e gran 
campaña di “Back to 
School Donation Cam- 
paign.” 

Tur esnan cu a duna di 1 
juli te cu 14 di augustus 
a participa automatica- 
mente pa gana un di e 
22 premio nan. E felis 
ganador di e SkullCandy 
headphones: 

Bernard Felicia, Richi- 
nell Roga, Geoffrey 
Thode, Giovanny Tromp 
y Domingo De La Cruz 
Santos, Ishwar Darya- 
nani, Karina Quinones, 
Cindy Quintero, Kevin 
Dijkhoff y Kada Sola- 
no. E ganador di e JBL 
speakers: Juameth Ig- 
nacio, Gladys Tellez, 
Renwick Feliciana, Clar- 
ence Hose y Berloni. E 
ganador di e Sennheiser 
headphones: Ryan Mar- 
tinus, Osmel Raaz y 
Alfredo Settembrini. E 
ganador di e Bose head- 
phones: Miguel Inojosa, 
Jane Vrolijk y Lourdes 
Mounu. Y e ganador di e 
Nikon: Jose Ruiz. 

Boolchand’s lo kier a 
gradici cada cliente cu 
a haci nan compras 
di “back to school” cu 
Boolchand’s y a duna 
n’e campaña pa yuda 
Imeldahof. 

VCC International a organisa un 

Workshop tocanle e digitalisac on di documentonan y 
procesonan di payroll y Human Resource 



DIAHUEBS 19 di september den sala di conferen- 
cia di Gamma IT Solutions, VCC International N.V. 
(VCC) a tene un workshop tocante e digitalisacion di 
documentonan y procesonan di payroll y Human Re- 
source. Theo Geerman di VCC a splica HR managers 
y paymasters con pa digitalisa documentonan y traha 
mas eficiente uzando Payroll Pro HRM. A enfoca riba 
e cantidad grandi di papelnan cu e personanan aki tin 
cu traha cu ne, di locual mayoria di nan ta confiden- 
cial, y con pa haci e proceso aki digital. 

Anoushka de Cuba Director di HR na Eagle Aruba Re- 
sort & Casino: “Ami ta uzando Payroll Pro 5 aña, pero 
Eagle Resort mes ta uzando e programa pa mas aña 
caba. Payroll Pro ta un programa hopi ‘user-friendly’, 
hopi facil pa traha cu ne, vooral si bo sigui e cursonan 
y haci e trainingsnan hands-on cu VCC ta brinda. Ac- 
tualmente nos ta den e fase di importa tur nos docu- 
mentacion pa e Human Resource Module (HRM)pa 
nos tin tur documentacion di tanto payroll y HR den 
un solo pakete. Esey ta e motibo pakiko nos tey tambe 
pasobra nos kier bira un ‘paperless office’; schaf af tur 
proceso manual y uza Payroll Pro HRM na ful su po- 
tencial!” 

Stephalyn Paesch di Access Control Security N.V.: 
“Mi mes tin 1 aña trahando cu Payroll Pro, y pa mi e 
ta hopi facil pa uza; yega hinca centrale werkuren y e 

mes ta calcula e suma corecto. Serca nos tur proceso 
di HR ta bay via papel ainda; vakantiedagen, ziek- 
meldingen, etc , y mi kier digitalisa e procesonan aki. 
Pesey mi tey awe; pa haya sa mas di e HRM module, 
locual ta e programa mas nobo di Payroll Pro.” 

Payroll Pro HRM, e programa di Payroll y HR mas uza 
na Aruba, ta brinda companianan e oportunidad di tin 
tur data y documentonan di empleadonan di payroll y 
HR den un solo programa, pero ta duna acceso na e 
datonan aki segun functiescheiding. 

Parlamentario Shailiny Tromp-Lee (MEP): 

Pa por crea un mihor Aruba nos mester haci posibel 
cu nos famianan por construi fundeshinan solido" 

UN pabien na henter e team organisador di e prome 
Congreso di Famia: ‘Construyendo un fundeshi soli- 
do!’ y alabes na Minister Glenbert F Croes cu ta trah- 
ando duro pa pone e hende y nos famianan central. E 
congreso sigur tabata uno exitoso, cu tremendo ora- 
dornan. 

Ramon Todd Tandare cu a papia di e famianan di an- 
tes y awor. Su mensahe na tur presente tabata cu nos 
Famianan mester parti nan tempo pa tur cos y no laga 
social media domina bida. Y cu nos mester lanta yi- 
unan pa nan sa kico nan ta haci y pa nan tin nan pro- 
pio opinion. Algo cu segun Tromp-Lee sigur ta necesa- 
rio y hopi importante. 

Un charla cu sigur a impacta Tromp-Lee tabata esun 
di Enid de Kort cu a papia di entre otro e 11 tipo di 
famia, caminda a enfoca mas tanto riba e famia mixto. 
Mas y mas na Aruba nos famianan ta mixto. Un famia 
mixto ta un famia cu ta nace a base di casa di nobo of 
biba hunto entre pareha di cual un of tur dos tin yi- 
unan di un otro relacion. Famia mixto no ta un famia 
tradicional. Segun De Kort ta un ilusion pa kere esaki. 
E famia tradicional ta keda cu e laso di sanger. Otro 
punto interesante cu De Kort a presenta ta e 5 len- 
guahenan di amor. Tur ser humano ta usa esakinan y 
cada un riba nan mes ta duna preferencia na uno mas 
cu e otro. E 5 idiomanan pa expresa amor ta: duna 
elogio, tin tempo di calidad hunto, haci gesto/duna re- 
galdo, comparti trabou y contacto fisico. Tromp-Lee ta 
indica cu e tambe ta comparti e preocupacion cu Enid 
de Kort tin, esta cu social media ta kibrando e conex- 
ion entre parehanan y cu mester mas y mas percura 
pa reenforsa e pareha. 

Orador Helen Guda a enfatisa cu nos Famianan ta 
e cuna pa tur cos. Mas fuerte nos Famianan ta, mas 
fuerte nos pais. Nos mester realisa cu tempo a cambia 
y educacion tambe a cambia. Den e tempo di awe tin 
cambionan cu impacto grandi p.e. tecnologia y e posi- 
cion di hende muher. Como mayor nos mester scoge 
pa ta un mayor consciente door di pone e interes di nos 
yiu(nan) prome. Nos mester refleha y scoge con bo ta 
educa nos yiu(nan) pero na mes momento nos mester 
traha riba nos mes como educador. Bo no por duna bo 
yiu loke bo mes no tin. Tromp-Lee ta subraya e men- 
sahe di Guda caminda e ta bisa cu ta sumamente im- 



portante pa como mayor bo conecta cu bo yiu, dun’e 
atencion y ta presente den su bida. 


Otro orador ta Sandra Brown cu a papia encuanto un 
di e problematicanan cu mayoria famia na dado mo- 
mento ta haye confronta cu ne, esta adiccion. E1 a pa- 
pia tocante kico ta adiccion y ki tipo ta existi. Alabes a 
duna tips con un mayor por señala esaki. A trata dife- 
rente ehempel y nan consecuencianan. Segun Tromp- 
Lee esaki sigur ta un tema cu nos mester sigui duna 
atencion mirando e impacto cu e tin riba e persona 
adicto mes pero tambe riba henter su famia. 


Ultimo orador tabata Francis Groeneveldt cu a papia 
di finansas y famia. Groeneveldt a enfatisa e necesi- 
dad pa tur famia mensualmente maneha nan placa 
a base di un presupuesto cu a keda traha pa e famia 
henter. Hopi biaha entre pareha y famia no ta papia 
di finansas. Esaki a largo plazo por bira un problema. 
Segun Groenveldt e di dos motibo di divorcio awendia 
ta placa. P’esey mes como mayor nos mester educa nos 
yiunan tocante e tematica aki. Tromp-Lee ta di acu- 
erdo cu Groeneveldt cu ta bisa cu nos mester percura 
pa siña nos yiunan e basico di placa, con nan mester 
duna, spaar y gasta, diriginan for di e caminda di debe 
y mustranan e parti agradabel di placa. 

Segun Tromp-Lee tur presentacion tabata hopi bon 
hinca den otro y e ta spera cu lo tin mas congreso di- 
rigi riba nos famianan, pasobra pa por crea un mihor 
Aruba nos mester haci posibel cu nos famianan por 
construi fundeshinan solido. Y e informacion y les 
comparti durante e congreso sigur ta aporta na esaki. 

A tira lot pa Festival Voz di KinikilNIKI 


DIASABRA cu a pasa e participantenan p’e di 
5to edicion di Mini-Merengue Voz di Kiniki Fes- 
tival 2019, a tira lot pa nan secuencia di partici- 
pacion. 

Den 22Gelato na Noord e muchanan den e 3 cat- 
egorianan di edad di 4 pa 16 aña a scoge un lol- 
lypop cu tabatin nan number di participacion na 
dje. Cada participante a haya un treat di e organ- 
isadonan. 

E secuencia pa 29 di september ta: 4 pa 7 aña: 1. 
Ian Tromp; 2. Xamarah Antonij. 

8 pa 12 aña: 1. Melody Franken; 2. Kingston 
Tromp; 3. Serena Morrison; 4. Caylee Pietersz; 5. 
Ivy Ann Bryson; 6. Rose Ella Oduber; 7. Nyella 
Thijsen. 

Categoria 12 pa 16 aña: 1. Junisha Grovell; 2. 
Nina Perez. 

E guestars lo ta Diamond Dance, grupo Aladdin 
di Gang di Arte, Judson Vrolijk, Ishmerai Helder 
y Dyrick Wouters ganador di Colegio Laura Wer- 
net Paskel su Playback Show 2019. 

Pa mas informacion of ticket por tuma contacto 
cu Addonsito Croes of Tio George Winterdaal na 
560-2626 of 561-6151. 

Proveedor nobo pa materialnan di incontinencia 



DESPUES di un destaho publico y cumpliendo cu tur 
rekisito pa cu esaki, Organo Ehecutivo AZV a cera contrac- 
to cu un proveedor nobo pa materialnan di incontinencia. 
Concecuentemente, esaki ta nifica cu entrante 1 di october 
2019 Martijn Trading N.V. lo ta encarga cu e entregamento 


di materialnan di incontinencia na alrededor di 2000 ase- 
gurado di AZV cu ta bin na remarca p’esaki. 

E ta di suma importancia p’e usuarionan di material di 
incontinencia tuma nota cu e servicio (y traspaso) ta bay 
automatico. Martijn Trading N.V. a ricibi un lista di e usu- 
arionan. 

Entrante 1 di october 2019 y despues, Martijn Trading N.V. 
lo percura pa hiba e productonan te na cas di e usuarionan. 

Despues di le entregamento di material n’e usuario, e usu- 
ario mes por scog’e kico e ta prefera, esta: a) Keda cu e 
servicio di Martijn Trading pa hiba e materialnan te na cas 
of b) pasa busca e materialnan cerca Martijn Trading N.V. 
(entrada VIVA Medicare). Tambe pa cualkier pregunta cu 
e usuario por tin, por yama Martijn Trading N.V. na 
522 1408 of 522 1409. 

Cuater motibo fun pa bira miembro: 

Switch pa Botica di Servicio y Gana! 

LUNA di october tin 4 motibo hopi fun pa bira miembro di Botica di Ser- 
vicio! Ademas cu miembronan nobo y existente ta ricibi 8x mas tanto Fun 
Miles, tambe tin chance di participa pa gana un weekend-stay na Hilton, 
un brunch y un couples massage pa 2 persona, un Ipad y 20.000 Fun Miles! 

Tur persona cu bira miembro por scoge un di e 4 regalonan; un gift certifi- 
cate, make-up set, mini diffuser of un meter di midi sucu. Bishita un di e 
4 localidadnan di Botica di Servicio y yena e formulario di cambio di AZV, 
prome cu dia 25 di october. 


RICIBI 8X MAS TANTO FUN 
MILES 

Botica di Servicio ta un escogen- 
cia excelente pa tur hende cu ta 
aprecia conocemento, bon servicio 
y comodidad di 4 localidad: Eagle, 
Maria, Noord y Seroe Preto. Cu bo 
carchi di Fun Miles y como miem- 
bro di Botica di Servicio e ta bira 
super atractivo; lo bo spaar 8x mas 
tanto Fun Miles cu normal. 

Pa bira miembro di Botica di Ser- 
vicio ta masha facil, download e 
formulario di inscripcion riba boti- 
cadiservicio.com, y entrege na un 
di e 4 localidadnan. 

FUN MILES TA CLA PA 
CELEBRA SU 15 AÑA 

Registra pa un carchi di Fun Miles 
na Botica di Servicio y cuminsa 
spaar mesora! E aña aki Fun Miles 
ta celebra su 15 aniversario na 
Aruba. 

Ta ‘treat’ e isla tur tipo di evento, 
campaña y promocion. Si bo no kier 
perde e ‘fun’ sigui nos riba social 
media, bishita funmiies.net of download 
e App di Fun Miles gratis. 


A^ra 

‘ Çutt&Kzt & @ne*H<rfonty 

Salmo 23 

"Señor ta miwardador, mi'n tin falta di nada. Den 
cunucu di yerba berde e ta ponemi sosega. E ta 
hibaminaawatrankil, pa mi bolbehañaforsa." 

Cu tristesananoscurason, peroconforme cu boluntad di 
Dios, nos ta participamorto di: 



Sra.: Ana-Maria LarondeTromp 

Viuda di Sr. Emile Laronde 
* 28 april 1932 
+ 17 september 2019 


Na nomber di su yiunan: 

Elaine y George (Joy) Dirksz-Laronde y famia 
Greta Laronde y famia 
Wilbur y Marva Laronde-Smith y famia 
Judith y CesarTromp-Laronde y famia 

Su 8 nieto/nieta nan: 

Gerald y Stacey Dirksz-Goodnight y famia 
Zulaika y MichaelCroes-Dirksz y famia 
Melanie y Aaron Henneke-Wagner y famia 
Fabien y Becky Laronde-Coburn y famia 
Gregory Laronde 
Gary Laronde 

Sidney y Marjolein Tromp-Winklaar y famia 
Lisandra Tromp 

Su 16 bisanieto/a nan 

Surumannan: 

Juan (Jonkey) y BeatrixTromp-Ridderstap y famia 
Elsa (Lichi) y Juan Tromp-Tromp y famia 

Susubrino y subrinanan 

Staf y personaldi Huize Maris Stella y compañeronan y 
compañeranan di afdelingWanglo. 

Demasfamia:Tromp,Laronde, Dirksz, Wagner, Danje, 
Boekhoudt, Smith, Goodnight,Croes,Henneke, Coburn, 
Winklaar, Kelly, Julio, Hernandez, Roga, Maduro, v/der 
Linden, Britten,Olive, Jeandore, Benoit, Baron, Bruney. 

Ta invita tur famia, amigo y conosirnan pa acto di 
despedida cu lo tumalugardiaranzon 25 september 
2019 for di 2'or pa 4'or di atardinamisa di Fatima na 
Dakota Y despues pa Santana KatholiconaSt.Cruz. 


Aif^ra 

‘ Çuttenai '%o*hc & @ne*turfontt 

"Mi ta warda, warda so riba Señor, 
mi tin fe den su palabra" 

Ps. 130:5 

A fayece cristianamente na edad di 83 aña: 



Sra. Vda. Veronica Trimon-Croes 

Mihor conoci como"Jonca" 

Na nomber di su: 

Tata: tlsais Croes 
Mama: tJuanita Croes-Thiel 
Yiu: Astrid Y ShonLe 
Nieta: Dianne 
Bisanieto: Jushwin 

Rumannan: tCristina y tCarlito Croes-Dirksz 

Antonio Bubu y Clara y famia Croes-Wester 

tMaximon Mache Croes 

Sarita Rita y famia Croes-Maduro 

tMartin Chon Tin y Lima Famia Croes -Yarzagaray 

Sira y famia Croes-Laclé 

Addison y Rosalda y famia Croes-Lopez 

Swa-y cuñanan: 

tAugustin y tLucia Dijkhoff-Trimon y famia 
tMerco y tLena Trimon-Geerman y famia 
tAnnyyt Fabian Kelly-Trimon y famia 
tEnrique y tVictoria Trimon-Scharbaay y famia 
tChemmy y tChichi Trimon-Coronel y famia 
tJulieta y tFelipe Erasmus-Trimon y famia 
tMargarita y tChico Donata-Trimon y famia 
Sra. Vda. Emma y tRoeli Odor-Trimon y famia 
Andres y Clara Trimon-Arredondo y famia 
tFita y Sr. Vdo. Chinto Tromp-Trimon y famia 
Sobrino- y sobrinanan: tRuben, Mariela, John, Nel, Roly, 
Anthony, Shareen, Anette, tHaime, Maikel, Nathaly, 
Sidney, Delio, Robert, Anthony, Joselito, Brian, tGarvin. 
Primo- y primanan, comper- y comernan, Ihanan y 
conocirnan di Paviljoen 

Demas Famia: Croes,Trimon, Briezen, de Mey,Thiel, 
Dirksz, Wester, Maduro, Martha, Yarazagaray, Lopez, 
Dijkhoff, Petrochi, Geerman, Kelly, Scharbaay, Coronel, 
Erasmus, Donata, Odor, Arredondo,Tromp, Luydens. 
Acto di despedida y entiero lo tuma lugar na Aurora 
Funeral Home diamars 24 di September 2019 di 9'or pa 
11 'or di mainta. Despues lo sali pa santana Catolico na 
Paradera. 

Lo tin un box disponibel pa un bon causa. 

Disculpa nos si den nos tristesa nos por a lubida algun 
famia of conocir. 

Despues di entiero nos no ta ricibi bishita di condolencia na cas. 

Auto a ranca un pal'i luz y chauffeur ta keda herida 



A^ra 

'%ome 0iematQng , 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, pero conforme cu boluntad di 
Señor, nos ta anuncia fayecimento di nos ser keri: 



Sra. Vda. Bertha Claver Danies-Tromp 

Mihor conoci como "Mama'of "Tanchi" 
*09-09-1930 - T20-09-2019 
Na nomber di su: 

Yiunan: 

Reina danies 
Benita Danies 

Carmen y Michael Frans-Danies 
Rolando y Omaira Danies-Rodriguez 
Aida Danies 
Rudolf Danies 
Albertico Danies 

Nieta(o)nan: Migalda Daniesy famia 
Reginald Daniesyfamia 
John Danies y famia 
Giovanny Danies y famia 
Michelline Fransyyiu (Inglaterra) 

Mitchell Frans (Inglaterra) 

Eduard Francisco y famia (Sto. Domingo) 

Jason Danies (Hulanda) 

Jermain Danies (Hulanda) 

Jersey danies (Hulanda) 

Jeimy Danies 
Tatiana Rodriguezy yiu 
Brian Rodriguezy yiu 

Bisanieta(o)nan na Aruba, Hulanda y Sto. Domingo. 
Cuña: Sra. Vda. Leoncita Donata-Danies 
Sobrina- y sobrinonan, primo- y primanan, Ihanan, 
Comer y compernan, bisiñanan. 

Amiga- y amigonan di Bingo Seaport casino. 

Demas famianan: Danies,Tromp, Frans, Rodriguez, 
Fabus, de Cuba, Luidens, Jacobs, Donata, Arendsz, 
lgnacio,Thielman, Bermudez, Eckmeyer, Giel, lllis, 
Alberts, Martis, Paskel, Jansen, Maduro, Werleman, 
Bislip, Kelly, Hamlet, Ras, Lares. 

Ta invita pa acto di entiero cual lo tuma lugar na Misa 
Sta Filomena na Paradera diahuebs 26 di September 
2019 di 9'or pa 11 'or di mainta. Despues lo sali pa 
Santana Centraal Sabana Basora. 

Condolencia lo tuma lugar na Aurora Funeral Home 
diaranson 25 di September 2019 di 7'or pa 9'or di 
anochi. 

Nos disculpa cu si den tristesa nos por a lubida lagun 
famia of conocir. 

Despues di entiero nos no ta ricibi bishita di condolen- 
cia na cas. 





\tin\Ssn 



Aitfora 


Gradicimento/lnvitacion 

Famia Trimon y Hoevertsz kier a gradici tur esnan cu na 
un manera of otro a duna nos sosten y consuelo 
durante e tempo dificil cu e fayecimento y entiero di 
nos defunto stima: 



Marcelina Trimon-Hoevertsz 

Tambe nos kier a gradici Dr.Horacio Oduber Hospital, 
Wit Gele Kruis, Martina Flanegin,Therapeut Marlon 
Thode y tambe Aurora Funeral Home pa e bon servicio. 

Alabes nos kier a invita boso pa 3 Santo Sacrificio di 
misa cu lo tuma lugar na misa Santa Filomena na 
Paradera; 

Diamars 24 September 2019 

Diahuebs 26 September 2019 

Diasabra 28 September 2019 

Despues di ultimon misa lo tin un Rosario na cas. 


DIALUNA den oranan di merdia, ta 
sosode un accidente cu herido riba 
Sasaki. Mesora a manda Polis y am- 
bulance n’e sitio. Na yegada nan a 
bin compronde cu un Suzuki XL 7 
tabata bayendo direccion panort cu 
intencion di bay pasa un auto cu ta- 
bata coriendo poco poco su dilanti. 
E1 a hay’e confronta cu trafico n’e 
otro banda di e via cu a desvia riba 
highway un poco mas dilanti. 

E chauffeur a trata na evita un dal- 
mento cu e auto cu a cambia di direc- 
cion riba caminda, y p’e motibo aki a 
baha caminda y a bay dal contra un 
pal’i luz. Polis a atende cu e chauf- 
feur di e otro auto. 

E chauffeur di e Suzuki, kenda ta un 
persona di edad a ricibi un corta pro- 
fundo na su man drechi. Personal di 
ambulance a trate n’e sitio y despues 
a transporte pa hospital. 

































































Diamars, 24 September 2019 


AWEMainta 


Corsou 


27 


Cargo di intento di asesinato 
Contra automobilista Haitiano 


WILEMSTAD - Diabierna 20 di september, alre- 
dedor di 22.13’or Central di Polis a dirigi un unidad 
policial den area di Monte Verde pa un intento di ases- 
inato. 

Na yegada di e patruya na e sitio e homber victima a 
declara cu durante un wega di domino a surgi un dis- 
cucion entre e y un otro homber. 

E homber sospechoso a menasa e victima cu e ta bay 
agredi’e y e victima a pusha e sospechoso pa despues 
bay for di e sitio. 

E homber sospechoso a drenta su vehiculo, core busca 
e victima y dal e cu e vehiculo y core bay for di e sitio. 
Ambulans cu a presenta, a transporta e victima pa 
policlinica di SEHOS pa tratamento medico. 
Continuando cu e investigacion, 21di september 
2019, alrededor di 11.00’or di mainta, polis a detene 
e homber sospechoso I.C. nase na Haiti di 40 aña di 



edad, na warda di polis Punda despues cu e la bin en- 
trega su mes, relaciona cu e intento di asesinato ariba 
menciona. 

A presenta e sospechoso dilanti un Fiscal Auxiliar cu 
despues di interogacion a ordena su encarselamento 
pendiente di mas investigacion. 


Conrol policial a produci algo mas cu 

mil florin y 5 muhe ilegal 


WILLEMSTAD — Diabierna 20 di september 2019, 
Polis conhuntamente cu K.Mar, VCC y Ministerio Pu- 
blico a tene controlnan general y di trafico. E control- 
nan aki a tuma luga entre 16.00 or pa 23.30 or na dife- 
rente sitio riba nos isla. 

A controla un total di 311 vehiculo, 219 persona y a 
parti un total di 124 procesverbal pa e siguiente in- 
fraccionnan: 

Maneha un vehiculo sin: 

• rijbeweis balido; 

• cu e impuesto di vehiculo ta paga 

• seguro balido; 

• carchi di cur balido; 

• plachi di number; 


• lus di break; 

• faha di seguridad bisti. 

Maneha un vehiculo: 

• cu glas scur; 

• y pasa den lus cora; 

• y papia na telefon celular. 

Durante di e controlnan aki, a transporta 2 vehiculo. 

A detene 5 dama estranhero cu no tabatin nan docu- 
mentonan na ordo y a transporta nan pa Departamen- 
to di Imigracion. 

Ministerio Publico a drenta areglo di pago cu 17 per- 
sona y a cobra un total di Nafl. 1.071,- na boet atrasa. 

Tencion entre Polisnan ta 
Subiendo peligrosamente 


WILLEMSTAD. E reunion cu e sindicato SAAB ta- 
batin cu Minister di Husticia Girigorie Diasabra ulti- 
mo a cuminsa y caba den menos cu 10 minuut pasobra 
e miniseri no tabatin e rospondi cu e sindicato a spera 
di haya. 

Y esey cu e Minister diabierna a pidi 24 ora di tempo 
pa caba di regla su respondi ne sindicato. 
Simplemente e Minister no por a cumpli cu e loke ela 
palabra cu e sindicatonan pasobra ela haya situa- 
cionnan cu e no a premira y ela (bolbe) pidi e sindica- 
tonan 24 ora sin conta fin di siman aden. 

A keda cu ayera tardi 4’or e lo splica kico si ta realisa- 
bel y a pinta un scenario totalmente diferente. 

E respondi cu e sindicato a haya diasabra ta cu ainda 
e tin huiswerk di haci pa mira si e ta logra satisfase e 
demandanan. 

Sin embargo no tin garantia cu sindicato por haya 
algo concreto riba loke trahadonan a pidi y mirando e 
situacion aki sindicato ta kere cu comunidad ta para 
na momentonan hopi ferfelo y dificil pasobra e polis- 
nan ta pendiente di e ‘rospondi’. 

Y pio ainda, e lidernan sindical ta premira cu ta bay 
tin escalacion di e accion di e polisnan. 

Mi ta premira cu ta bay tin escalacion di accion di e 
polisnan. 

Aparentemente e Minister no tabatin tempo pa haci 
huiswerk siendo cu dos departamento policial tin dos 
siman caba den accion. 

Mester traha un lista di tur posibilidad cu tin pero e 
sindicato no ta kere cu e Minister lo logra loke a pone 
como meta y e scenario ta dificil pa e Minister cumpli 
cu e responsabilidad cu e tin cu e trahadonan. 

Ta cosnan cu nan tin derecho riba di e y cu gobierno 
ta pagando algun di e aspectonan aki 6 aña caba y ta 
crea situacion caminda a lo largo ta spera riba sierto 
compensacion cu polis tin cu haya pero no ta haya. 

Di otro banda e polisnan y tambe wardado di preso ta 
hinca nan bida consantemente den peliger y bo ta mas 
for di cas y bo famia den peliger constantemente pa 



proteha comunidad y nan no ta haya compensacion pa 
e peligernan aki. 


ORGANISACION NO TA SIRBI 

Otro reclamo fuerte cu e polisnan tin ta cu e plan di 
Organisacion con cuerpo policial ta hinca den otro (In- 
richtingsplan) no ta sirbi pa net nada y hasta esnan 
cu a bay di acuerdo cune ta accepta publicamente cu e 
plan no ta factibel. 

E expresion a cay cu ni baki sushi no kier accepta e 
plan di Organisacion Policial pasobra den e documen- 
tacion tin cos cu ta acceptabel. 

Pasobra tin cos eyden cu no ta acceptabel pasobra Cu- 
erpo policial ta manera un cas cu ta hundiento. 
Curioso ta pa saca afo ken realmente a hinca cuerpo 
policial den e situacion aki cu no por cumpli cu tra- 
hado manera pa labora. 

Mientras tanto e trahadonan a indigna pasobra nan 
sa cu nan bida ta na peliger pero no ta haya recom- 
pensacion ounke nan tin comprencion cu e Minister 
aki a hereda y no por haci masha cos. 

Pero pero mester wak si con ta pone tur banda den 
mesun direccion. 

E problema ta cu segun documento ta trom ta saca 
trom di cosnan incorecto y e problema cu e cosnan aki 
ta sosode den aña cu nos ta biba y un cos ta saca otro 
cos y no tin solucion pa cosnan cu mester tabata solu- 
ciona completo. 

E virus aki ta contaminando varios parti di cadena 
hudicial y den prizon tambe a priminti e trahadonan 
nan toelage pa cual nan a traha ora tin problema den 
prizon, no ta paga nan. 

Y e situacion aki no a solemente den cuepro policial y 
prizon pero den henter e cadena hudicial. 

Un detencien pa ladronicia 

WILLEMSTAD - 22 di september 2019, 
alrededor di 19.47 or, Central di polis a di- 
rigi un unidad policial na un centro diag- 
nostica di dokter den Roodeweg pa un caso 
di ladronicia. 

For di un investigacion cu polis a haci na e 
sitio, a resulta cu na momento cu e bewak- 
er tabata bay cera e centro, el a topa cu un 
homber den e edificio. E homber aki tabatin 
un saco cu contenido probablemente prosed- 
ente di e ladronicia cu el a caba di comete. 

Na e sitio polis a detene e homber sospecho- 
so H.E.M., naci na Corsou di 60 aña di edad. 

A presenta e sospechoso dilanti di un Fis- 
cal Auxiliar cu a ordena su encarselamento 
pendiente di mas investigacion. 



Un otro detencion 
pa ladronicia 



WILLEMSTAD - Diadomingo 22 
di september 2019, alrededor di 21.16 
or, Central di polis a dirigi un unidad 
policial den area di Veeris pa un caso 
di ladronicia. 

Na e sitio polis a encontra cu dos (2) 
dama. Un di e damanan a declara na 
e agentenan cu e otro dama cu ta tra- 
ha hunto cune na un establesimento 
cu ta keda den e area ariba mencio- 
na, mester a horta su tas cu tur su 
pertenencianan incluso placa cash. 
For di un investigacion cu polis a haci 
na e sitio, e sospechoso a declara na 
polis cu el a coy e tas y a dun’e na un 
conoci di dje. 

N’e sitio polis a detene e dama sos- 
pechoso J.N.D. naci na Corsou di 24 
aña di edad, pa ladronicia. 

A presenta e sospechoso dilanti di 
un Fiscal Auxiliar cu a ordena su en- 
carselamento pendiente di mas in- 
vestigacion. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona“ 

LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 





















